ישיבת מליאה, כנסת 23, פרוטוקול מספר 16, 2020-04-22 00:00

איתן גינזבורג: חברי הכנסת, אני מתכבד לפתוח את ישיבת הכנסת.

איתן גינזבורג: היום יום רביעי, כ"ח בניסן התש"ף, 22 באפריל 2020.

איתן גינזבורג: נתחיל עם הודעה למזכירת הכנסת, בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הישיבה, הינני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית: הצעת חוק שמירת הניקיון (הוראת שעה – נגיף הקורונה החדש) (מענק לרשויות מקומיות), התש"ף–2020, שהחזירה ועדת הכספים הזמנית.

ירדנה מלר-הורוביץ: עוד הונחו היום על שולחן הכנסת, בהתאם לסעיף 73(א) לתקנון הכנסת, התקנות האלה: תקנות שעת חירום (נגיף הקורונה החדש) (בידוד במקום לבידוד מטעם המדינה) (תיקון מס' 2), התש"ף

ירדנה מלר-הורוביץ: –2020 – החלטה מס' 5005; תקנות שעת חירום (נתוני מיקום) (תיקון מס' 4), התש"ף

ירדנה מלר-הורוביץ: –2020 – החלטה מס' 5006.

ירדנה מלר-הורוביץ: תודה.

איתן גינזבורג: תודה למזכירת הכנסת.

איתן גינזבורג: [מס' מ/1298; דברי הכנסת, חוברת זו, ישיבה 14; נספחות.

איתן גינזבורג: ]

איתן גינזבורג: נעבור להצעת חוק שמירת הניקיון (הוראת שעה – נגיף הקורונה החדש) (מענק לרשויות מקומיות), התש"ף

איתן גינזבורג: –2020, לקריאה שנייה וקריאה שלישית.

איתן גינזבורג: בכפוף להנחה על שולחן הכנסת בקבלת הפטור – התקבל הפטור.

איתן גינזבורג: יציג את הצעת החוק חבר הכנסת עודד פורר, יושב-ראש ועדת הכספים הזמנית.

איתן גינזבורג: בבקשה, אדוני.

עודד פורר: אדוני היושב בראש, חבריי חברי הכנסת, אדוני שר הדתות, צוהריים טובים.

עודד פורר: תראו, לפני שאפתח בהצעת החוק אני רוצה להתייחס לשני נושאים שקשורים מאוד לסדר-היום וגם להצעת החוק, שעניינה בסוף הוא כל מה שאנחנו מטפלים בו כרגע, וזה המשבר בנושא הקורונה.

עודד פורר: חבר הכנסת שוסטר, בוקר טוב, שר החקלאות.

עודד פורר: אני רוצה לפתוח, עוד לפני העניין עצמו, בנושאים שקשורים לקורונה ובנושאים שנדונו בוועדת הכספים.

עודד פורר: הנושא הראשון הוא שכר הצוות הרפואי.

עודד פורר: אנחנו בוועדת הכספים, כל חברי ועדת הכספים מכל סיעות הבית, התנינו קידום חקיקה שהייתה אצלנו על השולחן – ועדת הכספים קידמה חקיקה במסלול ירוק, כפי שהבטחנו, בכך שיפתרו את נושא שכר הצוות הרפואי שיצא לבידוד.

עודד פורר: למה?

עודד פורר: כי הוא היה בחזית.

עודד פורר: צריך להבין למה הדבר דומה, אדוני היושב-ראש.

עודד פורר: הדבר דומה לזה שיש חייל שנלחם בחזית, נפצע, בגלל פציעתו הוא מאושפז, ואנחנו מפסיקים לשלם לו את השכר.

אחמד טיבי: הייתה הסתייגות.

איתן גינזבורג: הייתה הסתייגות שהגיש חבר הכנסת טיבי, והשר כחלון צלצל במיוחד והודיע לנו שלא יהיה כדבר הזה ולא ייפגעו.

אוסאמה סעדי: זה לא הצעות חוק, זה הצעת חוק לתקציב 80 מיליארד שקל.

אוסאמה סעדי: אנחנו העברנו את זה על מנת – – –

עודד פורר: אמר שלא ייפגעו הצוותים הרפואיים ושהוא מסכים איתנו.

עודד פורר: אני דיברתי איתו, חברי הכנסת דיברו איתו.

עודד פורר: הוא אומר: אין דבר כזה, לא ייפגעו הצוותים הרפואיים – ופשוט זורקים את הצוותים הרפואיים להתעמת מול אגף התקציבים ומול הממונה על השכר; מה שנקרא, זנחו אותם לגורלם.

עודד פורר: וכפי שדימיתי קודם, הצוות הרפואי נלחם בחזית, וכשהוא חוזר פצוע שוכחים ממנו – פשוט מפקירים פצועים בשטח, זאת המשמעות.

עודד פורר: והעניין הזה, אני אומר לכם את זה פה – אני אומר את זה על דעת חברי הכנסת, אגב, מכל סיעות הבית שיושבים בוועדה; זה לא עניין של קואליציה אופוזיציה.

עודד פורר: חברי כנסת מהליכוד יגבו את זה, וחברי כנסת מכחול לבן, ויש עתיד, והרשימה המשותפת – מכל סיעות הבית יגבו את העניין הזה שאנחנו לא נאפשר מצב שבו הצוותים הרפואיים יהיו הפצועים שנשארים בשטח.

עודד פורר: זה דבר אחד.

עודד פורר: הדבר השני – – –

מיקי לוי: למה אתה לא אומר: משקרים.

מיקי לוי: פשוט משקרים.

עודד פורר: הדבר השני, מיקי, נוגע גם לנושא ההקלות שאמורים לתת למשק.

עודד פורר: תראו, חברים, המשק הישראלי נמצא במשבר הכלכלי הגדול ביותר שפקד אותו.

עודד פורר: עדיין לא מבינים קברניטי המדינה מה גודל המשבר.

עודד פורר: והקצב שבו מתקבלות ההחלטות הוא כזה שאומר שהמשבר רק ילך ויתפח, ילך ויתפח, ואנחנו נמצא את עצמנו בפני משבר כלכלי ברמות בלתי נתפסות.

עודד פורר: ועד שמתקבלת החלטה היא כבר לא רלוונטית; כי אם לקבל החלטה על מתן מענק לעסקים צריך חודש, חודש וחצי – כשהמענק ניתן כבר חלק מהעסקים לא קיימים, אדוני השר.

עודד פורר: הם לא ישרדו את זה.

עודד פורר: אתה יודע את זה – אתה איש שנמצא בשטח, אתה לא יושב במגדל השן.

עודד פורר: אתה יודע את זה.

עודד פורר: אתה יודע מה קורה לאנשים, לאלה שמביאים את לחמם, מה שנקרא.

עודד פורר: וגם בעניין הזה יש תמימות דעים בוועדה בין כל סיעות הבית.

עודד פורר: אני רוצה להעביר מפה מסר לממשלה: אתם לא רק צריכים לטפל במהירות במצב שקיים היום, אתם גם צריכים לעשות את מה שלא עשיתם לגבי המשבר הזה.

עודד פורר: הרי ידענו, ראינו מה קורה בעולם, ידענו למה נידרש כאן מבחינת מערכת הבריאות, מבחינת מכונות הנשמה, מבחינת מיטות, מבחינת ציוד.

עודד פורר: זה קריטי כדי שאפשר יהיה לפתוח את המשק.

עודד פורר: הרי ככל שיהיו יותר מכונות הנשמה, יהיו יותר מיטות, תהיה לנו יותר בטן, מה שנקרא, במערכת הבריאות, ונוכל לשחרר את השוק הכלכלי, כי נדע – מערכת הבריאות תדע לטפל במאושפזים שיגיעו.

עודד פורר: עכשיו אני אומר לכם – לא אני אומר, אומרים את זה כל המומחים הרפואיים: יהיה גל שני.

עודד פורר: כולם מדברים על זה שיהיה גל שני.

עודד פורר: הלוואי שלא יהיה, אבל לפחות כמעט כל ההערכות הרפואיות מדברות על זה שתהיה התפרצות נוספת.

עודד פורר: אגב, יש כאלה שאומרים שהיא תהיה אפילו חזקה יותר מזאת.

עודד פורר: בממשלת ישראל צריכים לטפל במשבר הקיים והדחוף ובפצועים קשה שיש כרגע בעולם העסקים, אבל גם צריכים להכין את מערכת הבריאות לגל השני.

עודד פורר: כי אם בגל השני לא תהיה לנו מערכת בריאות כזאת והנחיות רפואיות ו-playbook ברור איך מתפעלים משק במצב כזה, כדי שהמשק יוכל להישאר כמה שיותר פתוח, מי שעוד ישרוד את הגל הראשון – ואני לא יודע כמה יצליחו לשרוד את הגל הראשון שמגיע עכשיו – את הצונאמי של הגל השני כבר אף אחד לא ישרוד.

עודד פורר: ואפשר לעבור את זה.

עודד פורר: אני אומר לך, אדוני, אפשר לעבור את זה, גם כלכלית, גם בריאותית.

עודד פורר: אפשר לעבור את זה, רק מה?

עודד פורר: צריך כמה צעדים ברורים: האחד – הנחיות ברורות מראש, צופות פני עתיד, תוכנית מסודרת כמו תוכנית מבצע; מהצד השני – קבלת החלטות מהירה.

עודד פורר: אי-אפשר למרוח כל החלטה שבועות על שבועות וחודשים על חודשים.

עודד פורר: אי-אפשר.

עודד פורר: הרי אני אומר לכם, גם בהקשר של הנושא שדיברתי עליו קודם – בלי לבדוק, בלי לדעת, אני אומר לכם שיפצו את הצוותים הרפואיים בסוף, אז למה להעביר אותם את כל דרך החתחתים הזאת?

עודד פורר: הרי בסוף תיתנו את הכסף.

עודד פורר: אנחנו מבקשים פיצוי לעסקים לפי קרן הפיצויים – חוק מס רכוש – לפי ירידת מחזורים מהיום הראשון שהוועדה הזאת קמה בכנסת הזאת.

עודד פורר: יושבים פה אנשי ועדת כספים שנמצאים בדיונים.

עודד פורר: מהיום הראשון דרשנו את זה, כל חברי הוועדה.

עודד פורר: והינה, אני אומר את זה פה לפרוטוקול, תבדקו אותי: בסוף זה מה שהממשלה תעשה, רק במקום לעשות את זה לפני חודש, היא תעשה את זה בעוד שבועיים, ואז יהיו הרבה פחות שיקבלו את הסיוע.

מיכאל ביטון: מהירות התגובה – – –

עודד פורר: אותו דבר לגבי פתיחת העסקים כרגע.

עודד פורר: יש כל מיני הנחיות, יש כל מיני הנחיות מוזרות לגבי פתיחת עסקים, לא ברורות.

מיכאל ביטון: מהירות התגובה חשובה – – – 3,000 ישיבות.

עודד פורר: לא יכול להיות – – –

איתן גינזבורג: תודה, חברי הכנסת.

עודד פורר: אגב, ועדות האשראי בבנקים – אמרת, חבר הכנסת מלכיאלי – מתקיימות פעמיים בשבוע, כי נציגי האוצר מוכנים להגיע רק פעמיים בשבוע.

קטי קטרין שטרית: לא, אבל הוא אמר – – – אנשי האוצר, זה חלק מהוועדות.

עודד פורר: בסדר.

עודד פורר: קטי, המבחן יהיה בתוצאה.

קטי קטרין שטרית: נכון.

עודד פורר: זה הכול.

עודד פורר: הוא יכול להגיד מה שהוא רוצה.

עודד פורר: המבחן יהיה בתוצאה.

קטי קטרין שטרית: – – –

עודד פורר: הוא גם אמר לנו שאין מגבלה על חמישה מייצגים, והיום אנחנו שומעים ששוב יש מגבלה על חמישה מייצגים.

קטי קטרין שטרית: – – – לבנקים – – –

עודד פורר: אני אומר לכם שוב – אני קורא מכאן לממשלה: תפתחו את חנויות הרחוב ואת השווקים.

עודד פורר: אל תפתחו לי רק את הסופרים הגדולים; אל תפתחו לי רק את הרשתות הגדולות.

עודד פורר: תפתחו גם את מי שיש לו מספרה ואת מי שיש לה מכון יופי ואת מי שיש לו חנות בגדים ברחוב ואת מי שיש לו חנות ספרים.

עודד פורר: תאמינו לי, העסקים האלה ישמרו על הבריאות של הלקוחות שלהם יותר ממה שהממשלה תשמור.

עודד פורר: הוא ירצה להישאר פתוח והוא ירצה לשמור על הבריאות של עצמו ושל לקוחותיו.

עודד פורר: הוא ידאג שיקפידו על ההנחיות, על מספר האנשים שנמצאים בעסק, על חבישת המסכות, על המרחק.

עודד פורר: הם יקפידו על ההנחיות.

עודד פורר: תאפשרו להם לחיות.

עודד פורר: אתם תהרגו אותם.

עודד פורר: בעלי העסקים הקטנים האלה לא ישרדו אם לא תאפשרו להם לפתוח.

עודד פורר: עכשיו אני רוצה לעבור לעניין עצמו, שהוא, מה שנקרא, מעניין לעניין באותו עניין.

עודד פורר: הצעת החוק הזאת עניינה הוראת שעה בעניין נגיף הקורונה החדש.

עודד פורר: צריך להבין שנגיף הקורונה פגע קשות, כמו שאמרנו, במגזר העסקי.

עודד פורר: גם כאן עלתה מהיום הראשון דרישה של ועדת הכספים – קודם כול תודיעו לבעלי העסקים שארנונה מעסקים לעסק שנסגר בצו או שהופחתה פעילותו בגלל צווי הממשלה – אפס.

עודד פורר: אני שמח שהם נענו לקריאה הזאת שלנו.

עודד פורר: אני שמח ששר הפנים ושר האוצר נענו לקריאה הזאת שלנו וקיבלו את ההחלטה הנכונה.

עודד פורר: בתחילת הדרך אמר משרד הפנים, יחד עם משרד האוצר: אנחנו ניתן 25% הנחה בארנונה השנתית.

עודד פורר: את ישיבת הסיעה אתם רוצים לקיים פה או בחדר הסיעה?

אחמד טיבי: יש מניין.

עודד פורר: אה, יש מניין.

עודד פורר: יופי.

עודד פורר: אמרו במשרד הפנים שייתנו הנחה של 25% בארנונה השנתית.

עודד פורר: זה שווה ערך לשלושה חודשי ארנונה.

עודד פורר: אממה, כמו שאומרים?

עודד פורר: זה שהעסק יקבל את ההנחה בחודש דצמבר לא כל כך יעזור לו לשרוד במשבר במרץ עד מאי.

עודד פורר: ברור לחלוטין שאת הסיוע המרכזי צריך לתת ממרץ עד מאי.

עודד פורר: הייתה דרישה בוועדת הכספים לתת לעסקים פטור מארנונה מ-1 במרץ עד 31 במאי.

עודד פורר: זאת הייתה הדרישה שהפנינו למשרד הפנים, ושר הפנים הסכים איתנו.

עודד פורר: משרד הפנים הסכים איתנו בדרישה הזאת וגם משרד האוצר.

איתן גינזבורג: חבר הכנסת טיבי, חברת הכנסת יזבק, חבר הכנסת טאהא, בבקשה, תתפסו את מקומותיכם.

אחמד טיבי: – – –

איתן גינזבורג: בסדר, אבל לא צריך להפריע לדובר.

איתן גינזבורג: תודה.

אחמד טיבי: – – – גם ישראל ביתנו.

איתן גינזבורג: כן, גם ישראל ביתנו מפריעים.

איתן גינזבורג: חבר הכנסת טיבי, אני אגן על זכותו של נציג ישראל ביתנו לדבר כמו שאני אגן על זכותו של חבר הרשימה המשותפת לדבר.

איתן גינזבורג: כן, בבקשה, אדוני.

מיכאל ביטון: אבל שלא יהיה – – –

עודד פורר: הדרישה הזאת עלתה בוועדה, ובתחילה – צריך להבין שמי שקובע את החלוקה של הארנונה לחודשים ברשויות זאת הרשות המקומית.

איתן גינזבורג: מועצת העיר.

עודד פורר: בסדר, הרשות המקומית באמצעות מועצת העיר.

עודד פורר: שר הפנים לא יכול לגבור על חקיקה בתקנות.

עודד פורר: לכן, בעקבות הרוויזיה שהגשנו בדיון עד שהעניין יוסדר, שונו התקנות ונקבע בתקנות שהפטור מהארנונה יינתן מ-1 במרץ עד 31 במאי, קרי, שלושה חודשים מלאים, קרי, 0% ארנונה.

עודד פורר: כדי להתגבר על המחלוקת המשפטית אמרו שמועצת עיר שתתכנס בתוך עשרה ימים מיום פרסום התקנות ותקבל החלטה שהיא רוצה 25% על פני כל השנה תוכל לעשות זאת.

עודד פורר: אני לא רואה ראש רשות שבתקופה הזאת יכנס את מועצת העיר כדי להודיע לבעלי העסקים אצלו שהם לא מקבלים את הפטור, בעיקר כשהרשות המקומית מפוצה בגין הפטור הזה באופן מלא, המדינה מפצה את הרשות המקומית באופן מלא.

עודד פורר: משרד האוצר אמר שרשות שתחליט לפרוס את הפטור ולא תיתן אותו בשלושת החודשים האלה גם לא תקבל את הכסף שהמדינה הייתה אמורה לתת לה, כי הכסף אמור להינתן במהלך שלושת החודשים האלה.

עודד פורר: אני רוצה להתייחס לנושא הזה ולמה שאנחנו מתקנים כאן בחוק.

עודד פורר: במסגרת השירותים החיוניים שמעניקה הרשות המקומית יש חשיבות עליונה שהרשויות גם ימשיכו ויעניקו לתושביהן שירותי פסולת ואת שינועה והבאתה לנקודת קצה.

עודד פורר: בהצעת החוק הזאת, שיזמה הממשלה, מוצע לקבוע הוראת שעה לתקופה של שלושה חודשים, שתחילתם ביום פרסום תקנות ההנחה, שבו יקראו את סעיף 11(ג) לחוק שמירת הניקיון באופן שיסמיך את הקרן לתת מענקים לכ-200 רשויות מקומיות המנויות בתוספת השנייה.

עודד פורר: ברשימה מנויות רשויות מקומיות שצפויות לקבל מענקי איזון ממשרד הפנים בשנת 2020 או מענק בירה לירושלים ורשויות שמסווגות באשכולות 1–6 לדירוג הכלכלי-חברתי המתפרסם על ידי הלשכה המרכזית לסטטיסטיקה.

עודד פורר: המענק יחולק לשניים, כך שהסכום של כ-150 מיליון יחולק לכל הרשויות המקומיות המקבלות מענקי איזון לשנת 2020, וכן לעיריית ירושלים, המקבלת מענק בירה, בהשתתפות של הקרן בשיעור אחיד של 20% מסך ההפחתה, וסכום של כ-48 מיליון שקל כמענק לרשויות מקומיות בדירוג 1–6 בהתאם לסיווג החברתי-כלכלי, כאמור, בשל הגידול בהוצאותיהן הנובע מעלייה בכמות הפסולת הביתית שבה עליהן לטפל בתקופה הזאת.

עודד פורר: יש לציין כי בהצעת החוק הממשלתית שהוגשה לוועדה נכללו רק הרשויות בדירוג 1–5, ובהתאם לדרישת הוועדה ועדת הכספים החליטה ותיקנה את הצעת החוק כדי להוסיף גם את הרשויות שבסיווג 6.

עודד פורר: בנוסף, מוצע לקבוע כי אם סברה הנהלת הקרן כי רשות מקומית מסוימת טיפלה בפסולת בתקופת הוראת השעה באופן הגורם למפגעים סביבתיים, כגון באמצעות שרפת הפסולת או השלכתה ברשות הרבים, תהיה הנהלת הקרן רשאית לדרוש את החזר סכום המענק מאותה רשות מקומית, בכפוף להסכמת המנהל הכללי של המשרד להגנת הסביבה והממונה על התקציבים במשרד האוצר.

עודד פורר: הצעת החוק מוגשת בצירוף הסתייגויות, אבל אני אבקש שהכנסת תדחה את ההסתייגויות שהוגשו ותאשר את הצעת החוק בקריאה שנייה ובקריאה שלישית בנוסח המוצע על ידי הוועדה.

עודד פורר: חשוב לומר שהתקציב שכאן אנחנו מאשרים במסגרת הקרן – כ-150 מיליון שקל – הוא לא התקציב כדי לתת את הפטור של 25% בשלושת החודשים.

עודד פורר: אנחנו אישרנו בוועדת הכספים וגם כאן

עודד פורר: בכנסת את תיקון חוק יסודות התקציב, שמאפשר להוציא 2.6 מיליארד שקלים לטובת אותו פטור, חבר הכנסת לוי.

עודד פורר: אנחנו מוסיפים כאן עוד על 2.6 מיליארד השקלים כדי שיספיק, כי ראו שהסכום הנדרש גדול יותר.

עודד פורר: השר אלקין הסכים לנדב את קרן הניקיון כדי שנוכל להעניק את הפטור הזה, מאחר שמדובר בסוף גם ברשויות מקומיות הסובלות מקשיים תזרימיים.

עודד פורר: על כך גם מגיעה מילה טובה לשר אלקין.

עודד פורר: אני מבקש מחברי הכנסת לתמוך בהצעת החוק ולדחות את ההסתייגויות כולן.

עודד פורר: אני רוצה להביע את תודתי לעובדי ועדת הכספים וגם לעובדי ועדת הפנים, ליועצת המשפטית של ועדת הכספים וליועץ המשפטי של ועדת הפנים ולכל צוותי שתי הוועדות, שקידמו את החוק הזה במהירות שיא.

עודד פורר: דיברו איתי על החקיקה הזאת ביום ראשון בלילה.

עודד פורר: אנחנו אישרנו אותה בערב יום השואה.

עודד פורר: ממש לפני כניסת ערב יום השואה הצלחנו לאשר את זה, כדי שזה יעבור בקריאה שנייה ושלישית כאן, כדי שההנחה תוכל להינתן עוד החודש לבעלי העסקים.

עודד פורר: זו בשורה חשובה לבעלי העסקים.

עודד פורר: זה חלק קטן ממה שצריך, אבל גם החלק הזה חשוב, ולכן אני אבקש לאשר את זה כמה שיותר מהר.

עודד פורר: תודה, אדוני היושב-ראש.

איתן גינזבורג: תודה רבה ליושב-ראש ועדת הכספים חבר הכנסת פורר.

איתן גינזבורג: נעבור למסתייגים.

איתן גינזבורג: ראשון המסתייגים יהיה אוסאמה סעדי, חבר הכנסת סעדי.

איתן גינזבורג: אתם תנמקו את ההסתייגויות במרוכז, נכון?

אוסאמה סעדי: כן.

איתן גינזבורג: אז עשר דקות יעמדו לרשות המסתייג, ואחריו – חבר הכנסת אחמד טיבי.

איתן גינזבורג: בבקשה, אדוני, עשר דקות.

אוסאמה סעדי: אדוני היושב-ראש, כבוד השר, חבריי חברי הכנסת, בטרם אתייחס להצעת החוק גופא, חברי עודד פורר, יו"ר ועדת הכספים, העלה כמה נושאים שקשורים לנושא של הקורונה.

אחמד טיבי: – – –

אוסאמה סעדי: בהחלט, צוותים רפואיים, ודיברנו בעיקר על רופאים, אחים ואחיות, כבוד השר, וגם עובדי ניקיון, מנקים ומנקות מכל המגזרים שחלו במערכה הזאת ובמלחמה הזאת.

אוסאמה סעדי: אני מסכים עם אלה שאומרים שמדובר במלחמה – והם נמצאים בחזית של המלחמה הזאת.

אוסאמה סעדי: אני לא מבין איך עד עכשיו משרד האוצר, למרות כל ההבטחות – אבל גם הגיונית – איך עד עכשיו לא משלמים ולא מסדירים את הנושא הזה.

אוסאמה סעדי: רופאים שנדבקו בתוך בית החולים, תוך כדי עבודתם, והם בבידוד – לא משלמים להם.

אוסאמה סעדי: מקזזים להם את זה מימי המחלה, מימי החופשה שלהם.

אוסאמה סעדי: חברנו, הנציג שלנו בוועדת הכספים – באותו יום, באותו לילה, אדוני השר, שנשארנו עד 03:30, העברנו את תקציב המדינה.

אוסאמה סעדי: פעם ראשונה שתקציב המדינה המשלים, 80 מיליארד, עובר בזכות, באצבעות של הרשימה המשותפת – שלוש אצבעות.

אוסאמה סעדי: נשארנו – – –

מיקי לוי: ויש עתיד.

אוסאמה סעדי: נכון, וגם ארבע של – אבל אז הייתם, אני לא יודע מה, הייתם חלק – – –

מיקי לוי: יש עתיד.

אוסאמה סעדי: יש עתיד.

אוסאמה סעדי: מיקי לוי, נכון, אתה צודק, חברי מיקי לוי.

אוסאמה סעדי: העברנו את זה.

אוסאמה סעדי: אבל אמרנו, קודם כול – חברי ד"ר אחמד טיבי שם לב לנושא הזה והעלה הסתייגות בשם הרשימה המשותפת ואמר:

אוסאמה סעדי: הכיצד יכול להיות שהנושא הזה לא ייפתר לפני שנעביר את תקציב המדינה?

אוסאמה סעדי: ואז יו"ר הוועדה עודד עשה הפסקה ויצאנו החוצה בשעה 02:00.

אוסאמה סעדי: והיו כמה טלפונים, עודד, נכון – עם שר האוצר כחלון, עם נציג הר"י – וכולם הבטיחו, ושמענו את זה בטלפון, בדיבורית של חבר הכנסת טיבי – אמרו שהנושא הזה ייסגר, אבל עד עכשיו הוא לא נסגר.

אוסאמה סעדי: ועוד נושא שהעליתי אתמול במכתב לשר האוצר: צוותים רפואיים, מיקי לוי, פארה-רפואי – פיזיותרפיה, ריפוי בעיסוק – שמשרד האוצר והממשלה ומשרד הבריאות הגדירו אותם כעבודה חיונית, ולכן אי-אפשר להוציא אותם לחל"ת.

אוסאמה סעדי: הם עובדים בקופות חולים והשכר שלהם מבוסס של שכר בסיס, אדוני השר, אבל רובו ככולו על טיפולים ועל ביקורי בית.

אוסאמה סעדי: אין טיפולים, אין ביקורי בית בתקופה הזאת, השכר שלהם נפגע וירד ביותר מ-50% – ואף אחד לא שם לב לקבוצה הזאת.

אוסאמה סעדי: פנו אליי פיזיות

אוסאמה סעדי: רפיסטים, מרפאים בעיסוק, ערבים ויהודים, וזועקים וצועקים, אבל הממשלה הזאת, אדוני השר, עדיין אטומה לזעקות האלה.

אוסאמה סעדי: אלה שני נושאים של צוותים רפואיים.

אוסאמה סעדי: היום אנחנו קיימנו ישיבה בוועדת הקורונה, ועדת המשנה בראשות חברנו אנטאנס שחאדה, ד"ר אנטאנס שחאדה, על היערכות לחודש הרמדאן, שאמור לחול או מחר, יום חמישי, או ביום שישי.

אוסאמה סעדי: ושמענו את נציגי השלטון המקומי הערבי, שמענו את חברנו יושב-ראש הוועד הארצי לרשויות הערביות, ראש מועצת ערערה מודר יונס, שאמר – ושמעו אותו, נכון, אנטאנס?

אוסאמה סעדי: שמעו אותו נציגי האוצר ונציגי משרד הפנים – שאם אין תקציב חירום עכשיו, היום, מחר, 70 מיליון שקל שייכנסו לקופות הריקות של ראשי הרשויות הערביות, אנחנו לא נוכל להתמודד עם נגיף הקורונה בחודש הרמדאן.

אוסאמה סעדי: אז ראש הממשלה קיים אתמול שיחות עם ראשי מועצות; שר הפנים מקיים כל הזמן שיחות, מתקשר לרשימה המשותפת; אבל מודר יונס אמר משפט אחד, וזה העיקר, אדוני השר, חבריי חברי הכנסת: עד עכשיו, מאז פרוץ המשבר של הקורונה – חבר הכנסת סעיד אלחרומי, היית ראש מועצה – אף שקל תוספתי לא נכנס לאף רשות מקומית ערבית.

אוסאמה סעדי: אף שקל.

אוסאמה סעדי: ועכשיו באים להוסיף שמן על המדורה, להוסיף חטא על פשע, ומביאים לנו הצעת חוק שאמרנו מההתחלה – נכון שאנחנו בעד מתן פיצוי לעסקים, אנחנו בעד הפטור הזה של שלושה חודשים לעסקים.

אוסאמה סעדי: אז מביאים, מגייסים כסף מקרן הניקיון – הקרן הזאת נצברת מתשלום של כל הרשויות המקומיות, משלמים 480 שקל פר טונה באופן שווה, ופתאום, כשבאים לחלק כסף מהקרן הזאת, אדוני השר, מפלים את הרשויות המקומיות הערביות, שאין להן עסקים – השר שוסטר – אין להן עסקים.

אוסאמה סעדי: ולכן הזכרתי – ועכשיו כאוכב בכותרות – שמשלמים 1,000 שקל למועצה.

אוסאמה סעדי: בושה וחרפה שמביאים הצעת חוק – ויש כמה מועצות מקומיות, גם יהודיות, שמקבלות 1,000 שקל.

אוסאמה סעדי: על מה 1,000 שקל?

אוסאמה סעדי: מה יעשה זאהר סאלח, ראש המועצה בכאוכב?

אוסאמה סעדי: התקשר אליי, אמר לי: תודה שאתה מזכיר את כאוכב, אבל מה אני אעשה עם 1,000 שקל?

אוסאמה סעדי: מצד שני, בני ברק, אדוני השר – מגיע להם.

אוסאמה סעדי: הם במצב סוציו-אקונומי נמוך.

אוסאמה סעדי: אנחנו רואים את התפשטות הנגיף.

אוסאמה סעדי: 200,000 תושבים – כמה מקבלים?

אוסאמה סעדי: תסתכלו: 12 מיליון שקל לבד, כמו כל 88 הרשויות הערביות.

אוסאמה סעדי: 88, רם בן ברק.

אוסאמה סעדי: רשויות ערביות מקבלות 11 מיליון שקל, ובני ברק לבדה מקבלת 12 מיליון שקל.

אוסאמה סעדי: איפה הצדק?

אוסאמה סעדי: ולכן, הצבענו בקריאה הטרומית נגד, ולכן גם בוועדה הגשנו הסתייגויות.

אוסאמה סעדי: אלה הסתייגויות שאנחנו מבקשים שתתמכו בהן.

אוסאמה סעדי: שתהיה חלוקה שווה מקרן ההטמנה.

אוסאמה סעדי: משלמים באופן שווה, אז שגם החלוקה תהיה שווה ושהרשויות הערביות יקבלו את מה שמגיע להן.

אוסאמה סעדי: גם את הכסף הגדול – זה מערכה, זה קדימון למערכה הגדולה שאנחנו ננהל נגד האוצר, אדוני השר.

אוסאמה סעדי: 2.7 מיליארד שקל, שמתוכן הרשויות הערביות יקבלו אולי 4%, זה כלום, ולכן אנחנו כאן זועקים את זעקתן של הרשויות הערביות, זעקתן של הרשויות החלשות.

אוסאמה סעדי: נכון, כפי שאמר עודד, שיוסיפו 6.

אוסאמה סעדי: 6 זה הרשויות המבוססות.

אוסאמה סעדי: מצאו כסף, 8 מיליון שקל, בשביל הרשויות בטבלה שהן בדרגה 6 מתוך – מי יודע כמה יישובים ערביים הם בדרגה 6?

אוסאמה סעדי: שלושה: פסוטה, ג'יש ומאעיליא.

אוסאמה סעדי: קיבלו.

אוסאמה סעדי: אבל רוב הכסף, רוב ה-8 מיליון שקל, הלך לרשויות המבוססות.

אוסאמה סעדי: וכשדיברנו עם השר אלקין בוועדה – היינו אני וחברי אחמד טיבי, והגשנו את ההסתייגויות האלה – אז בסוף הוא בא ואמר:

אוסאמה סעדי: אני מאריך את התוכנית "סביבה שווה" לרשויות הערביות, בערך ב-125 מיליון שקל, אני מאריך את זה ל-2021.

אוסאמה סעדי: זה בסדר, זה צעד חיובי, אבל זה לא מרפא את הפגם שיש בחלוקה כאן, בחוק הזה, וגם בתוכנית הגדולה של ה-2.7.

אוסאמה סעדי: לכן אנחנו הגשנו את הסתייגויות האלה, שהן הסתייגויות צודקות, ואנחנו מבקשים לתמוך בהסתייגויות האלה.

אוסאמה סעדי: מצד שני, בכל זאת, יש פה העברה של 190 מיליון שקל לרשויות, מתוכם בערך 25 מיליון שקל לרשויות הערביות.

אוסאמה סעדי: ולכן אנחנו גם לא – אנחנו אחראים ואנחנו רוצים את טובת הרשויות שלנו, לכן אנחנו לא נתנגד לחוק בכללותו.

אוסאמה סעדי: אנחנו בעד ההסתייגויות, ואנחנו נימנע – על החוק עצמו.

אוסאמה סעדי: תודה.

איתן גינזבורג: תודה רבה לחבר הכנסת סעדי.

איתן גינזבורג: חבר הכנסת אחמד טיבי, בבקשה.

איתן גינזבורג: האם יש עוד מסתייגים מהרשימה המשותפת?

איתן גינזבורג: כל הרשימה מדברת?

קריאה: כן, כן.

איתן גינזבורג: אם כך, אנחנו נעבור לפי סדר ההגשה, בסדר?

איתן גינזבורג: שיהיה מסודר.

איתן גינזבורג: חבר הכנסת עודה אחרי חבר הכנסת טיבי, ואחריו – חבר הכנסת אנטאנס שחאדה.

אחמד טיבי: תודה רבה לך, אדוני היושב-ראש.

איתן גינזבורג: עשר דקות לרשותך.

אחמד טיבי: תודה רבה.

אחמד טיבי: אומנם החוק הוא חוק הניקיון, שמירת ניקיון – נדבר בהמשך על מה שהיה בוועדה, על ההסתייגויות שלנו; מיקי כאן, אוסאמה.

אחמד טיבי: היה דיון ממצה.

אחמד טיבי: השמענו הסתייגויות ואמרנו למה אנחנו, עקרונית, מאוד לא אוהבים את התוצאה של החוק.

אחמד טיבי: אנחנו בעד העיקרון של לשפות יישובים, אבל יש פה אי-שוויון משווע.

אחמד טיבי: התייחס יושב-ראש ועדת הכספים חבר הכנסת עודד פורר לנקודה מאוד חשובה שהעלינו באותו לילה, מיקי, להסתייגות שלי, לפיצוי מלא, 100%, לאנשי צוות רפואה, צוותי הבריאות, שנכנסו לבידוד תוך כדי עבודה.

אלעזר שטרן: למה רק?

אלעזר שטרן: זו הייתה הסתייגות שלך שהתקבלה?

אחמד טיבי: נכון.

אחמד טיבי: לשעה הפסקנו את הדיון.

אחמד טיבי: הדיון הופסק לשעה.

אחמד טיבי: מיקי, הדיון הופסק לשעה, ויצאנו החוצה, כפי שאוסאמה אמר.

אחמד טיבי: התקשר אליי שר האוצר כחלון ואמר: אחמד, זה עליי, אני מתחייב, תן לי שבוע.

אחמד טיבי: והוא התחייב לפיצוי מלא.

אחמד טיבי: וכשאני אומר "צוות רפואי" אני מתכוון לרופאים, לאחיות, לטכנאים, לאנשי משק, לעובדות ניקיון – לכולם ללא יוצא מן הכלל.

אחמד טיבי: אחר כך הייתה שיחה, באותו לילה, עם פרופ' ציון חגי, יו"ר הר"י, ההסתדרות הרפואית.

אחמד טיבי: לאחר מכן הייתי איתו בקשר כדי להתעדכן מה קורה עם פקידי האוצר, וסיכמנו שעוד שבוע יהיה לכנסת עדכון.

אחמד טיבי: שלשום היה דיון בוועדת העבודה, ונציג אגף השכר לא הסכים שיהיה פיצוי של 100%.

אחמד טיבי: לא הסכים.

אחמד טיבי: הוא הסכים שיהיה 80%–90%, אבל זה ייגרע מדמי המחלה שלהם, כלומר, זה סך הכול 70%, מקסימום.

אחמד טיבי: זאת אמירה לא מוסרית.

אחמד טיבי: לא כך מתגמלים את מי שאנחנו אומרים עליהם בימים אלה: גיבורי התהילה של המלחמה בקורונה.

אחמד טיבי: אמר לי השר כחלון: צריך להתייחס אליהם כאל חיילים ומפקדים שנפצעו בקרב.

אחמד טיבי: מפקירים חיילים, שהם רופאים ואחיות שנאלצו להיכנס לבידוד.

אחמד טיבי: מנוע.

אחמד טיבי: אסור.

אחמד טיבי: לפני הישיבה בוועדת עבודה התקשרתי שוב לשר כחלון, והוא שוב חזר על ההתחייבות שלו, והתקשרתי למר שאול מרידור, ראש אגף התקציבים, והוא אמר שהנושא נמצא באגף השכר.

אחמד טיבי: בינתיים הנושא תקוע, וזה אות קין.

אחמד טיבי: בישיבה של ועדת הכספים הייתה התחייבות שהיא תמשיך – שהוועדה, ועדת הכספים, תמשיך לעקוב אחר הנושא עד שהוא יצא אל הפועל, כי זו אמירה מוסרית, ואכן נמשיך.

אחמד טיבי: אתמול שוחחתי שוב עם יו"ר הר"י.

אחמד טיבי: הייתה לו גם שיחה עם השר כחלון.

אחמד טיבי: אני מבקש מכל מי שיכול לעזור – לעזור, כי זה נושא שמוסכם על כל סיעות הבית.

אחמד טיבי: אין מי שלא מסכים.

אחמד טיבי: אין מי שלא תומך בהסתייגות שהגשתי.

אחמד טיבי: אין.

אחמד טיבי: כולם אמרו: אנחנו תומכים.

אחמד טיבי: זה בנושא הזה, שאני הצגתי אותו גם בתור חבר כנסת וגם בתור רופא (אומר בערבית: זה וזה,) – ויש לי עוד כובע: אני ערבי; זה הכובע השלישי, בהקשר הזה.

אחמד טיבי: ואני גאה באנשי הצוות הרפואי הערבים, שהם בקדמת הבמה של המאבק בקורונה – יהודים וערבים, ערבים ויהודים יחד.

אחמד טיבי: רבותיי, החוק הזה, חוק שמירת ניקיון: העיקרון – אמרתי לשר אלקין – העיקרון של שיפוי מועצות הוא עיקרון נכון.

אחמד טיבי: אבל מה יוצא?

אחמד טיבי: כשהממשלה מפצה על ארנונה עסקית, מי הנפגעים?

אחמד טיבי: רשויות חלשות שאין להן עסקים.

אחמד טיבי: מי הרשויות החלשות שאין להן עסקים?

אחמד טיבי: הרשויות הערביות ורשויות מסוימות בפריפריה.

אחמד טיבי: וכשאתה מתווכח, אומרים לנו: אבל אנחנו – זה פיצוי על אובדן הכנסה של עסקים.

אחמד טיבי: אז ככה: הממשלה מלכתחילה לא מקימה עסקים ומקומות עבודה ביישובים ערביים, לא מקימה אזורי תעשייה ביישובים ערביים, וכשיש משבר שפוגע בכו-לם, ובחלשים הוא פוגע יותר, אז בסוף הרשויות המבוססות מקבלות את השיפוי, את הפיצוי, ולכן אמרנו בוועדה שאנחנו נגד העיקרון הזה.

אחמד טיבי: אבל היות שיש כאן סכומים לכל הרשויות – סכומים קטנים, כמו שאוסאמה אמר: כאוכב – 1,000 שקל.

אחמד טיבי: (אומר בערבית: בחיי אתם לא מתביישים.

אחמד טיבי: ) 1,000 שקל.

אחמד טיבי: אני מסתכל שוב ברשימה: כעבייה-טבאש-חג'אג'רה – 3,000 שקל; כאוכב – 1,000 שקל; לקיה – 1,000 שקל.

אחמד טיבי: בני ברק – 12 מיליון שקל.

אחמד טיבי: למה?

אחמד טיבי: כי יש מפעלים, יש משרדים באזור, בתחום השיפוט שלה.

אחמד טיבי: הגשנו הסתייגויות בשם הרשימה המשותפת.

אחמד טיבי: הגיש אותן חברי חבר הכנסת אוסאמה סעדי ונימק אותן בוועדה.

אחמד טיבי: הן לא התקבלו.

אחמד טיבי: היו הצבעות על ההסתייגויות האלה.

אחמד טיבי: אבל השר אלקין, אחרי דיונים שהיו תוך כדי ההפסקה, אמר: יש מה שקרוי "סביבה שווה", תקציב של "סביבה שווה" לרשויות, שמסתיים בסוף 2020 והרשויות לא ניצלו אותו.

אחמד טיבי: זה משהו כמו 120 מיליון שקל.

אחמד טיבי: הוא מוכן להתחייב, בשם הממשלה והאוצר וגם כשר לאיכות הסביבה, לחדש אותו בשנה הבאה.

אחמד טיבי: הוא היה אמור להסתיים בסוף 2020 – שיסתיים בסוף 2021.

אחמד טיבי: עוד 120 מיליון שקל – כמובן, בתנאי שהרשויות יתקשרו וינצלו את הסכומים האלה.

אחמד טיבי: זה לא פיצוי מי יודע מה, אבל זה צעד קטן בכיוון.

אחמד טיבי: לא לזה כיוונו, אבל טוב שהייתה הצעה כזאת, כי גם התוכנית "סביבה שווה" היא פרויקט טוב, ואני קורא לכולם לנצל את התקציבים שנמצאים שם.

אחמד טיבי: אדוני היושב-ראש, תוך כדי הדיונים התקשרנו גם ליו"ר ועדת המעקב מודר יונס, ואין ספק מה מדאיג את הרשויות הערביות.

אחמד טיבי: יש המענק כולו, של 2.8 מיליארד שקל, שהוא שיפוי על עסקים.

אחמד טיבי: אם הוא יתחלק באותה שיטה, הרשויות הערביות ייפגעו שוב.

אחמד טיבי: את זה אנחנו רוצים למנוע.

אחמד טיבי: לכן, כשהנושא הזה יבוא, אנחנו נעשה הכול כדי לתקן את המעוות ונעכב את הכול – באופן פרלמנטרי.

אחמד טיבי: אני מבקש מחבריי – בדרך כלל מיקי, נציג יש עתיד, מגלה הבנה לצרכים האלה – שתתגייסו יחד איתנו כדי לתקן את המעוות.

אחמד טיבי: אפשר לעשות את זה.

אחמד טיבי: הצלחנו בכמה הסתייגויות.

אחמד טיבי: אנחנו נצליח גם בנושא הצוות הרפואי, (אומר בערבית: על אפם ועל חמתם,) כי זה נושא מוסרי, לא רק פיצוי 100%.

מיקי לוי: לא נעביר בוועדה עד שהצוות הרפואי לא יהיה.

אחמד טיבי: יפה.

מיקי לוי: תשמעו מה אמרתי.

אחמד טיבי: יפה.

אחמד טיבי: אני שמח שגם הצטרפת אז בכוח להסתייגות שהגשתי.

אחמד טיבי: בסופו של דבר נצליח גם בזה, אבל חייבים להצליח גם בעקרון השוויון לכלל הרשויות שנפגעו.

אחמד טיבי: תודה רבה, אדוני.

איתן גינזבורג: תודה רבה לחבר הכנסת טיבי.

איתן גינזבורג: חבר הכנסת איימן עודה – אינו נוכח.

איתן גינזבורג: חבר הכנסת אנטאנס שחאדה, בבקשה.

איתן גינזבורג: אחריו – חבר הכנסת מנסור עבאס.

איתן גינזבורג: עשר דקות, בבקשה.

אנטאנס שחאדה: שכחתי את הניירות.

איתן גינזבורג: אפשר פה גם בלי.

אנטאנס שחאדה: טוב.

אנטאנס שחאדה: אדוני היושב-ראש, חבריי חברי הכנסת – לא, צריך קצת נתונים ומספרים, אבל לא נורא, נדבר על הגירעון.

אנטאנס שחאדה: החוק הזה אמור להיות – קוראים לו "חוק הניקיון", אבל החוק הזה בעצם מנציח את האפליה ואת המעמד הלא-שווה של הרשויות המקומיות הערביות לרשויות המקומיות היהודיות.

אנטאנס שחאדה: המעמד השווה – השתמשתי במיוחד כי זה מייצג הכול, בעצם: זה מייצג מעמד סוציו-אקונומי נמוך יותר לרשויות המקומיות; זה מייצג היעדר תשתיות, ואזורי תעשייה באופן בלתי פרופורציונלי ליישובים היהודיים, בין היישובים הערביים ליהודיים; זה מייצג צרכים שונים לגמרי ברשויות המקומיות הערביות וברשויות המקומיות היהודיות.

אנטאנס שחאדה: במציאות הזאת, למרות ההבדלים המהותיים בין שתי הרשויות, למרות הצרכים השונים, למרות שיכולת האזרחים, או רמת הכנסה של האזרחים ביישובים, שונה, למרות כל זה המדינה או משרד הפנים בוחרים להשתמש במדד שינציח את האי-שוויון בין שתי האוכלוסיות, בין היישובים.

אנטאנס שחאדה: משתמשים במדד שבעצם מגלם ומייצג, בוא נגיד, את האפליה רבת-השנים כלפי היישובים הערביים.

אנטאנס שחאדה: אין חלוקת קרקעות שוויונית כדי להקים אזורי תעשייה.

אנטאנס שחאדה: אין תקציבים.

אנטאנס שחאדה: לאורך שנים לא היו תקציבים להקים אזורי תעשייה ביישובים הערביים.

אנטאנס שחאדה: אין הון אנושי והון כספי להקים תעשיות חדשות ביישובים הערביים.

אנטאנס שחאדה: אין יזמים ואין משקיעים.

אנטאנס שחאדה: אין השקעות ביישובים הערביים ולכן אין אזורי תעשייה.

אנטאנס שחאדה: לרוב יש אזורי מסחר או אזורי שירותים או אזורי תעסוקה.

אנטאנס שחאדה: דרך אגב, כל אזורי התעשייה ביישובים הערביים הם אזורי תעסוקה, ולא תעשייה, כי תמצא שם מוסכים, נגריות ותמצא שם תעשייה קלה.

אנטאנס שחאדה: אבל תעשייה?

אנטאנס שחאדה: אתה לא תראה שום מפעל שמעסיק יותר מ-100 עובדים ביישובים הערביים.

אנטאנס שחאדה: לזה אנחנו מתכוונים.

אנטאנס שחאדה: המצב או המציאות שונים לגמרי בין היישובים.

אנטאנס שחאדה: גם מבנה הכלכלה הערבית שונה.

אנטאנס שחאדה: רוב המועסקים הערבים מועסקים עדיין בתעשייה המסורתית ובבנייה, בתשתיות.

אנטאנס שחאדה: כמעט 50%-54% מהגברים הערבים מועסקים בשני הענפים הכלכליים הללו, לכן הפגיעה הכלכלית.

אנטאנס שחאדה: החזרה לשגרת עבודה תיקח זמן רב יותר.

אנטאנס שחאדה: רוב הנשים הערביות המועסקות בחברה הערבית מועסקות בשירות ציבורי, אם זה בהוראה ובחינוך, אם זה בבתי חולים ואם זה בעבודה סוציאלית.

אנטאנס שחאדה: חלק הארי הוצאו עכשיו על חשבון החופש של הנשים הללו, בגלל המצב הכלכלי, מציאות המשבר הכלכלי שבו אנחנו נמצאים.

אנטאנס שחאדה: לכן גם החזרה לשגרה, למצב כלכלי שגרתי, תארך יותר זמן ביישובים הערביים.

אנטאנס שחאדה: אדוני היושב-ראש וחברי הכנסת, הפגיעה ביישובים הערביים משולשת.

אנטאנס שחאדה: במציאות הזאת, לדוגמה, אני מוצא שנצרת מקבלת רק כמעט שליש ממה שמקבלת נצרת עילית – שרשומה עדיין בשם נצרת עילית-נוף הגליל.

אנטאנס שחאדה: היא מקבלת שליש למרות שהתושבים הם פי שלושה בנצרת, המצב הסוציו-אקונומי נמוך יותר בנצרת ואין אזורי תעשייה בנצרת.

אנטאנס שחאדה: נצרת עילית – נוף הגליל – הוקמה על קרקעות נצרת, ואזורי התעשייה נמצאים בנצרת עילית.

אנטאנס שחאדה: עכשיו היא מקבלת מענק שהוא כמעט חצי מהתעשיות או העסקים שנמצאים בנצרת עילית שהם עסקים שהיגרו מנצרת לנוף הגליל, כי אין אזורי תעשייה בנצרת.

אנטאנס שחאדה: כמעט רוב הסוחרים בנצרת שצריכים מחסנים גדולים עברו לנצרת עילית.

אנטאנס שחאדה: רוב היבואנים עברו לנצרת עילית.

אנטאנס שחאדה: תעשייה – אפילו תעסוקה ושירותים – עברו לנצרת עילית, כי יש אזורי תעשייה; יש תשתית כבישים טובה יותר.

אוסאמה סעדי: זה לא לעצמם.

אוסאמה סעדי: זו מדיניות מכוונת של הממשלה.

אנטאנס שחאדה: נכון, נכון.

אנטאנס שחאדה: מה עוד שגם משרדי הממשלה עברו לנצרת עילית, בתי משפט עברו.

אנטאנס שחאדה: רוקנו את נצרת מכל מוסד שיכול לשלם ארנונה, ועכשיו נותנים את המענק של תושבי נצרת ששוכרים בנצרת עילית לנוף הגליל.

אנטאנס שחאדה: כאן אנחנו רוצים ודורשים לתקן את העוול הזה, כבוד היושב-ראש וחבריי חברי הכנסת.

אנטאנס שחאדה: אנחנו בעד שיפוי לכל הרשויות המקומיות, בטח.

אנטאנס שחאדה: אנחנו בעד הוספת תקציבים לרשויות המקומיות שהן בחזית המאבק עכשיו.

אנטאנס שחאדה: הן מחליפות רבים ממשרדי הממשלה שאינם יכולים למלא את המוטל עליהם ואת התפקידים שלהם.

אנטאנס שחאדה: רשויות מקומיות אכן עושות את זה.

אנטאנס שחאדה: תלכו לבקר בכל הרשויות המקומיות הערביות – תמצאו את עובדי הרשויות וראשי הרשויות בחזית, מנסים לספק את השירותים והצרכים של האזרחים ככל שניתן, אבל בהיעדר כל אמצעי.

אנטאנס שחאדה: עכשיו קיימנו ישיבה בוועדת המשנה המיוחדת לקורונה, והמספר שננקט שם על ידי ראש ועד ראשי הרשויות המקומיות, מר איימן סייף, שהוא נציג של משרד הפנים בחדר המצב של ועד הרשויות והוועד העליון – מדובר בצורך ב-70 מיליון שקל צורך כדי לעבור את תקופת הרמדאן.

אנטאנס שחאדה: חבר'ה, 70 מיליון שקלים זה גרושים לעומת 80 מיליארד השקלים שהמדינה, הממשלה, מקצה לטיפול במשבר הקורונה.

קריאה: גרושים.

אנטאנס שחאדה: אתה מדבר על 70 מיליון שקלים שיהיו גם לתפקידי פיקוח, כי הרשויות המקומיות הערביות, אין להן גופי פיקוח, אין להן מכוניות שייסעו בפיקוח.

אנטאנס שחאדה: 70 מיליון שקלים שצריכים לספק ל-40,000 משפחות שהפכו נזקקות בגלל משבר הקורונה והמשבר הכלכלי – 40,000 משפחות שצריכות עכשיו סל מזון לרמדאן.

אנטאנס שחאדה: חלק גדול מהרשויות המקומיות הערביות לא יוכלו לשלם שכר לעובדים בחודש הבא.

אנטאנס שחאדה: חבר'ה, השכר לחודש אפריל – רשויות מקומיות לא יוכלו לשלם, וזה באמצע הרמדאן, וזה לפני חג אל-פיטר.

אנטאנס שחאדה: רבות מהרשויות המקומיות לא ישלמו שכר לעובדים כי אין להן הכנסה – לא ממשלתית, הכנסה מיוחדת – וכמעט כל תשלומי הארנונה הביתית הופסקו.

אנטאנס שחאדה: לפי הנתונים שיש לנו יש ירידה של 90% בגביית ארנונה ביתית – בגלל האבטלה, בגלל אי-העסקה, בגלל החל"ת ובגלל המצב הכלכלי.

אנטאנס שחאדה: אין תשלומי ארנונה; אין תקציבים מיוחדים מהממשלה.

אנטאנס שחאדה: הממשלה ומשרד הפנים הקדימו תשלומי מענקים, אבל אלו תקציבים שמגיעים ממילא לרשויות המקומיות.

אנטאנס שחאדה: אני קורא לחברי ועדת הכספים עוד פעם, למשרד הפנים, לשנות את המפתח.

אנטאנס שחאדה: אנחנו כן רוצים לתת שיפוי, מענקים ועזרה – זה אוויר לנשימה לרשויות המקומיות – אבל צריך לשנות את המפתח ולהביא בחשבון ארנונה ביתית, להביא בחשבון יותר – אני יודע שהביאו בחשבון את המעמד הסוציו-אקונומי של הרשויות, אבל שיהיה לו משקל יותר גבוה, כדי לתת, או לעשות צדק עם הרשויות המקומיות הערביות.

אנטאנס שחאדה: אנחנו נלחץ ונמשיך ללחוץ על משרד הפנים לשנות את המשוואה.

אנטאנס שחאדה: תודה רבה, אדוני היושב-ראש.

אנטאנס שחאדה: תודה רבה.

איתן גינזבורג: תודה רבה לחבר הכנסת שחאדה.

איתן גינזבורג: חבר הכנסת מנסור עבאס – אינו נוכח.

איתן גינזבורג: חברת הכנסת עאידה תומא סלימאן, בבקשה, גברתי, ואחריה – חבר הכנסת ווליד טאהא.

איתן גינזבורג: גברתי, עשר דקות מלאות לרשותך.

עאידה תומא סלימאן: כבוד היושב-ראש, אני רוצה להתחיל בזה שבסין דווקא, איפה שהוציאו לנו את המשבר הקיים היום, בשפה הסינית המילה "משבר" היא אותה מילה שמשתמשים בה ל"הזדמנות", כלומר – זה מעניין מאוד: הם מסתכלים על כל משבר גם כהזדמנות – הזדמנות לתקן דברים; הזדמנות להתבונן פנימה; הזדמנות לבדוק איפה אנחנו עומדים ולהפיק מהמשבר הזדמנות למצב יותר טוב.

עאידה תומא סלימאן: ואני שואלת את עצמי: אומנם בעברית זה לא אותו דבר, יש שתי מילים, ובערבית יש שתי מילים נפרדות ל"הזדמנות" ול"משבר", זה לא כמו בסין, אבל בכל זאת, אולי נלמד משהו מתרבויות אחרות – נלמד מהעובדה שאפשר להפוך משבר מסוים להזדמנות לתקן דברים מעוותים בתוך החברה שלנו או בתוך המדינה.

עאידה תומא סלימאן: למה אני אומרת את זה?

עאידה תומא סלימאן: כי משבר הקורונה אומנם התחיל כמשבר בריאותי, והפך למשבר כלכלי-חברתי שלא הכרנו בממדים האלה קודם.

עאידה תומא סלימאן: אנחנו כל יום מקבלים פניות מהציבור, מעצמאים, בעלי עסקים, וגם כמובן ממשפחות שחיו מיום ליום ועכשיו אזל להן בעצם כל מה שהיה להן, והן התחילו באמת להיות רעבות לפת לחם והן מתקשרות והן מדווחות.

עאידה תומא סלימאן: כל מיני בעיות התחילו לצוץ, אבל בעיקר, הבעיה העיקרית שעומדת מול העיניים, ואף אחד לא רוצה להתייחס אליה ביתר רצינות, היא שהמשבר הזה חשף את כל הפערים שקיימים בתוך החברה הישראלית באופן כללי, וחשף גם את התהום העמוקה שמייצרת המדיניות הממשלתית, גם בהובלת הכלכלה, גם בהובלת החברה וגם בהובלת הבריאות.

עאידה תומא סלימאן: אנחנו נכנסנו למשבר הזה עם תשתית רעועה של מערכת הבריאות, עם מצב כלכלה שמעשיר את העשירים ועם מדיניות אשר מכניסה את אלה שמתחת לקו העוני אפילו יותר עמוק מתחת לקו העוני ומרחיבה את העוני הזה; מדיניות שמחזקת את החזקים ומחלישה את החלשים.

עאידה תומא סלימאן: ואנחנו לא לומדים מזה.

עאידה תומא סלימאן: המשבר בא וגילה את כל המציאות הזאת וחשף אותה בצורה מנקרת עיניים, אבל מה התגובה?

עאידה תומא סלימאן: עדיין ממשיכים באותו אותו קו מחשבה.

עאידה תומא סלימאן: תשמעו, למרות שאני לא מאמינה ששוויון קיים, ואני יודעת טוב מאוד על בשרי ועל בשרה של האוכלוסייה שלי ושל כל המוחלשים במדינת ישראל שזאת אילוזיה שיצרו בחברה הישראלית כל הממשלות כאשר דיברו על שוויון – לא כלכלי, לא בריאותי, לא חינוכי; בשום תחום אין שוויון; אפילו באזרחות אין שוויון – אבל גם להשתמש כאילו בעיקרון הזה בעת משבר ולהגיד: הינה, אנחנו שמים קריטריונים שעל פניו נראים שוויוניים, ומביאים בחשבון את החלשים, ומעמיקים את הפערים אפילו יותר זה בלתי מתקבל על הדעת.

עאידה תומא סלימאן: הרי המנגנון הזה שיצרו לשיפוי הרשויות המקומיות על אובדן תשלומי הארנונה העסקית בעצם שוב בא לחזק את החזקים, כי איזה רשויות מקומיות יש להן ארנונה עסקית אמיתית?

עאידה תומא סלימאן: זה בעיקר הרשויות המקומיות החזקות יותר והגדולות יותר.

עאידה תומא סלימאן: הרשויות המקומיות הקטנות, שממילא לא קיבלו את אותם מענקים ולא קיבלו את אותה ארנונה לפני המשבר, ואין להן היום איך לטפל בבעיות האקוטיות שצצות מהמשבר והצטברו מלפני משבר הקורונה – הם מוצאות מהמשווה הזאת; הן לא קיימות במשוואה הזאת.

עאידה תומא סלימאן: ואם הן קיימות, עדיף שלא להזכיר איך הן קיימות – ב-1,000 שקלים או ב-1,500 שקלים.

עאידה תומא סלימאן: המדינה, הממשלה – שרק לפני יומיים חתמה על הסכם של 36 שרים ו-16 סגני שרים, ושיירה, ודיור לממלא מקום ראש הממשלה, ואבטחה לשרים, ותקציבים – צריכה להתבייש לכתוב על נייר שהיא נותנת למועצה מקומית 1,000 שקלים.

עאידה תומא סלימאן: קצת בושה.

עאידה תומא סלימאן: קצת בושה.

עאידה תומא סלימאן: אתם יודעים מה, כאילו, איפה השכל שלכם?

עאידה תומא סלימאן: איך זה נראה בציבור?

עאידה תומא סלימאן: אני מתפלאת שאף אחד לא זורק את הנייר הזה בפני שני ראשי הממשלה ואומר להם: 1,000 שקל לכאוכב אבו אל-היג'א?

עאידה תומא סלימאן: הרי הנהג של ממלא ראש הממשלה יקבל יותר כסף בחודש מאשר כל הכפר ויותר מעשרה כפרים ביחד.

עאידה תומא סלימאן: איזה שוויון ואיזה צדק?

עאידה תומא סלימאן: ממשלת חירום?

עאידה תומא סלימאן: ממשלת חירום שכל מה שהיא עסקה בו זה מספר השרים והסיפוח.

קריאה: עאידה, ממלא המקום צנוע.

קריאה: עדיין אין לו מעון של ראש ממשלה אפילו.

עאידה תומא סלימאן: כן, הוא יקבל, אל תדאג לו.

עאידה תומא סלימאן: הוא יקבל.

עאידה תומא סלימאן: הוא יקבל דיור, לא כמו מחוסרי הדיור שברחוב.

עאידה תומא סלימאן: הוא כן יקבל עוד דיור, והוא יקבל עוד אוטו, והוא יקבל עוד נהג, וכל השרים כן יקבלו, אבל אלה שמחזיקים את מעונות היום של הילדים של המדינה הזאת שהפעוטות צריכים לחזור אליהם לא יקבלו פיצוי על התקופה הזאת, ואם הם יקבלו, אז זה יהיה שווה ל-1,000 של כאוכב אבו אל-היג'א.

עאידה תומא סלימאן: על זה צריכים לדבר – על זה שמעמיקים את מדיניות חיזוק החזקים והחלשת החלשים.

עאידה תומא סלימאן: צריכים לדבר על זה שהשתמשו בכל המצוקות של הציבור שנבעו ממשבר הקורונה כדי לבנות לעצמם ממשלה, אבל לא נזכרו לפתור את הבעיות של הציבור הזה.

עאידה תומא סלימאן: השתמשו במצוקה של מעונות היום, ובמצוקה של העצמאים, ובמצוקה של העניים, ובמצוקה של המובטלים, כדי לקרוא לממשלת חירום שאין בה שום דבר חירומי חוץ מאשר לשמור על הכיסא – – –

איתן גינזבורג: חברת הכנסת שטרית, אפילו מבעד למסכה אנחנו שומעים אותך.

איתן גינזבורג: פשוט לא להפריע לדוברת.

איתן גינזבורג: סליחה.

עאידה תומא סלימאן: ממשלת חירום שכל החירומיות שיש בה, אפקט החירום היחיד ששמרו עליו זה לשמור את הכיסא של נתניהו ושל החבורה שלו, ולתת עוד כיסא לעוד אדם, שבינתיים מחמם את כיסא יושב-ראש הכנסת.

עאידה תומא סלימאן: זה המצב שאנחנו בפניו.

עאידה תומא סלימאן: אנחנו במצב שיהיו 36 שרים, ונערי האוצר ינהלו את המדינה.

עאידה תומא סלימאן: שלא יהיו לכם אשליות.

עאידה תומא סלימאן: יהיו 36 שרים שלא יחליטו על כלום חוץ מאשר מה שירצו בנימין נתניהו ונערי האוצר.

עאידה תומא סלימאן: אנחנו כל יום עומדים מול נערי האוצר בוועדות ומנסים להוציא מהם תשובות ומנסים לכפות דברים.

עאידה תומא סלימאן: על הנושא של תשלומי השכר לצוותים הרפואיים – מי עוצר את זה?

עאידה תומא סלימאן: הרי שר האוצר לפני שבוע אמר שהוא בעד ההסתייגות שהגיש ד"ר טיבי בשם הרשימה המשותפת, והוא הסכים לזה, שר האוצר.

עאידה תומא סלימאן: האם הוא מצליח לשכנע את העובדים במשרד שלו במה שהוא מסכים לו?

עאידה תומא סלימאן: האם הוא מצליח לגרום להם לשלם לצוותים הרפואיים?

עאידה תומא סלימאן: זאת השאלה.

עאידה תומא סלימאן: סוג כזה של שרים – יהיו לנו 36 אם לא תוכיח היום, כחלון, שאתה יכול לתת הוראות למשרד שלך.

עאידה תומא סלימאן: הרי בסופו של דבר אלה הימים האחרונים, אז אני מבקשת שוב להדגיש: העניין הוא שהתקציב שניתן לממשלה החירומית היה מספיק לפתור הרבה מהבעיות הקיימות בגלל מצב החירום.

איתן גינזבורג: תודה רבה לחברת הכנסת עאידה תומא סלימאן.

איתן גינזבורג: חבר הכנסת ווליד טאהא, בבקשה, ואחריו – חבר הכנסת עופר כסיף.

איתן גינזבורג: עשר דקות לרשותך.

וליד טאהא: אדוני היושב-ראש, חברות וחברי הכנסת, חוק שמירת הניקיון מעגן למעשה ומשמר למעשה את הלכלוך בגישה שדרכה ניגשים לטפל בכל הסוגיות הקשורות בחברה הערבית.

וליד טאהא: חשבנו שאם מדברים על ניקיון אז יבואו עם ניקיון כפיים.

וליד טאהא: גם בגישה הזאת שמדברת על תמיכה ברשויות מקומיות תוך כדי מצב חירום של התמודדות עם הקורונה, שגם בו החברה הערבית והרשויות הערביות הן החלשות ביותר והן הנפגעות ביותר – ואנחנו עוד נראה בתקופה הקרובה תופעות אימים של אלפי משפחות שאין להן, פשוט אין להן מזון לאכול.

וליד טאהא: ואנחנו עכשיו מדברים על חוק, מגישים חוק שקודם כול הם מסדירים את עצמם, שחס ושלום הרשויות הערביות לא יקבלו סכומים שווים לאלה שהם ייתנו לרשויות היהודיות, ואז מוצאים להם את נוסחת הקסם, יא ג'מאעה.

וליד טאהא: נוסחת הקסם.

וליד טאהא: איך מבטיחים את זה?

וליד טאהא: באמצעות סעיף שמדבר על ארנונה מעסקים.

וליד טאהא: ארנונה מעסקים אנחנו יודעים שיש במרבית הרשויות היהודיות, כי במרבית הרשויות היהודיות יש פארקים לתעשייה ואזורי תעשייה, ועל כן הרשויות נהנות מהכנסה יפה מאוד בעניין הזה, שמשתקפת גם בשירותים שהרשויות נותנות לאזרחים.

וליד טאהא: ואולם, בחברה הערבית מרבית היישובים הערביים, אדוני היושב-ראש, אין בהם עסקים, אין בהם אזורי תעשייה, אין בהם פארקים של תעשייה, ועל כן מן הסתם הרשויות לא נהנות מהכנסה מארנונה לעסקים.

וליד טאהא: אז מדוע היו צריכים להביא את הסעיף הזה שמדבר על שיפוי בהסתמך על ארנונה מעסקים בחוק שאמור לעזור ולתמוך ברשויות המקומיות בתקופת הקורונה?

וליד טאהא: הרשויות הערביות, שכפי שאמרנו נשענות על הכנסה מארנונה ביתית, מן הסתם הן גם לא מכניסות כסף בתקופה הספציפית הזאת, מסיבה פשוטה: בגלל שהאזרחים, אין להם כסף לשלם לרשויות המקומיות גם על חוב של ארנונה; בגלל שעשרות אלפי אזרחים, לא נכנס להם לכיס אפילו שקל אחד זה חודש וחצי, האזרחים האלה לא ייגשו למחלקות הגבייה של הרשויות המקומיות כדי לשלם את החובות שלהם על ארנונה ביתית, והמועצות המקומיות והעיריות בחברה הערבית נשארות למעשה ללא הכנסה, חלק מהן כמעט ללא הכנסה, בכלל בגלל הדבר הזה.

וליד טאהא: ואנחנו מבקשים מהם, מכל ראשי הרשויות, בזמן שהם נמצאים בתקופה כל כך קשה והמצב הכספי שלהם גרוע מאוד, אנחנו מבקשים מהם גם לעשות את המוטל עליהם בעניין הטיפול בענייני קורונה.

וליד טאהא: אז יש פה דבר והיפוכו: מצד אחד אנחנו דורשים מהם, ובצדק, לעשות את המוטל עליהם לגבי האזרחים שלהם בתחום הקורונה, ומצד שני אנחנו משאירים אותם ללא כסף ולא מאפשרים להם להיות עם הכסף שמגיע להם על מנת לטפל בעניינים השוטפים שלהם.

וליד טאהא: אני יודע, חברים, שחלק מראשי הרשויות הערבים, ד"ר אחמד, כבר מתריעים מפני סכנת קריסה של רשויות מקומיות ערביות.

וליד טאהא: ואם לזה המדינה רוצה להגיע ואם לזה הממשלה רוצה להגיע, אז אני לא מבין את ההיגיון בהצעת החוק הזאת.

וליד טאהא: קריסת רשויות מקומיות משמעה קטסטרופה מקומית לכל התושבים, ואם יש קטסטרופה מקומית לכל התושבים אז הקטסטרופה תהיה גם לכלל האזרחים במדינה.

וליד טאהא: זה היגיון עקום שדווקא בתקופות קשות מפלים רשויות ערביות מלקבל את אשר מגיע להן על מנת להתמודד עם המצב הקשה הזה.

וליד טאהא: מהסיבה הזאת אני מבקש שח"כים נוספים יצטרפו להסתייגות שלנו ויתמכו בה.

וליד טאהא: אנחנו לא נתמוך בחוק הזה, כי הוא חוק מפלה; אני לא רוצה לומר חוק שממשיך קו של גזענות, אפילו.

וליד טאהא: בכל פעם שבאים להציע איזושהי הצעה לאזרחי המדינה אז מחפשים גם את הסעיף שעושה מאיתנו מופלים כל פעם מחדש בחלוקת המשאבים.

וליד טאהא: תודה רבה.

איתן גינזבורג: תודה רבה לחבר הכנסת ווליד טאהא.

איתן גינזבורג: חבר הכנסת עופר כסיף, בבקשה, ואחריו – חברת הכנסת היבה יזבק.

עופר כסיף: אדוני היושב-ראש, חברי הכנסת, כמה אירוני שלהצעת החוק הזאת קוראים "חוק שמירת הניקיון".

עופר כסיף: יש צורך בהצעת חוק שמירת הניקיון, אבל מה שצריך לנקות זה את הלכלוך והסירחון שנערמים כאן ממש לכדי הר זבל אחד גדול בעקבות ההסכם הגועליציוני שנחתם והממשלה המחפירה שעומדת לקום, ככל הנראה.

עופר כסיף: זה מה שצריך לנקות; זה הסירחון, זה הלכלוך.

עופר כסיף: ומה שהופך את הממשלה הזאת, העתידית – – –

קריאה: 100 שקלים על כל שר.

עופר כסיף: ומה שהופך את זה לכל כך מסריח וכל כך מלוכלך וכל כך ציני זה שבתקופה שבה כולם, רוב מוחלט של האזרחים, אם לא כולם – כל האזרחים, אבל בעיקר אלפים של מוחלשים, למעלה ממיליון אנשים שאיבדו את פרנסתם, שפוטרו או ש"חול"תו", וחלקם, כידוע לנו, לא יחזרו לעבוד, עסקים קטנים, עצמאים, שכירים קשי יום, אוכלוסיות שהוזנחו והופקרו במשך שנים תחת מדיניות ניאו-ליברלית אכזרית, נבזית.

עופר כסיף: ואם אני אעשה פרפראזה למה שנאמר במקורות, "הרצחת וגם ירשת", אני אומר כאן: "ההזנחת וגם גזלת" כאשר אנחנו מדברים על הצעת החוק המחפירה הזאת.

עופר כסיף: העצירה של הארנונה ושיפוי הרשויות, באופן עקרוני זה דבר נכון, זה דבר טוב.

עופר כסיף: זה הכרחי במצב הקיים לא רק לעסקים – לכלל התושבים.

עופר כסיף: אנשים משלמים סכומים עצומים בזמן שההכנסה שלהם נבלמה.

עופר כסיף: אבל זה נוגע קודם כול לאזרחים, לא רק לעסקים; גם, בעיקר הקטנים.

עופר כסיף: אבל הצעת החוק הזאת מחפירה, כפי שאמרו חבריי קודם, והיא אכן בגדר "ההזנחת, הפקרת וגם גזלת", בעיקר כאשר מדובר על היחס לרשויות המקומיות הערביות.

עופר כסיף: ההצעה הזאת נותנת מענה חלקי, מענה מפלה, ונשאלת השאלה אם מענה מפלה הוא מענה בכלל.

עופר כסיף: הסיוע שיש בחוק הזה הוא סיוע לחזקים ולעשירים.

עופר כסיף: יש בו עוד הפקרה של המוחלשים.

עופר כסיף: כספי הסיוע מחולקים לפי היקף ההכנסה מארנונה לעסקים כאשר יש ימים כתיקונם, והקריטריון הזה כמובן מפלה באופן בוטה, כאמור, בעיקר את הרשויות המקומיות הערביות.

עופר כסיף: רק כדי לסבר את האוזן, הארנונה לעסקים ביישובים הערביים היא בסביבות 20% הכנסה.

עופר כסיף: לעומת זאת, ביישובים היהודיים – 60%.

עופר כסיף: כלומר הארנונה, ההטבה, הסיוע שעכשיו רוצים בהצעת החוק הזאת לתת הוא לחזק את אלה שמלכתחילה מצבם פחות חמור.

עופר כסיף: יש פה עירוב נבזי של גזענות עם תפיסה כלכלית ניאו-ליברלית דרוויניסטית, כזאת שאומרת: מי שחזק – ישרוד, ומי שלא חזק – שלא ישרוד.

עופר כסיף: אתם יודעים, לפני כ-200 שנה היה כלכלן בשם מלתוס, ואפילו יש על שמו את המילה מלתוסיאניזם.

עופר כסיף: מלתוס האמין שהאנושות גדלה מבחינת האוכלוסין בצורה יותר מדי מוגברת, בקצב יותר מדי גדול, אבל בסופו של דבר מה שידלל אותה – מבחינתו לטובה – זה העובדה שהמוחלשים, לא יהיו להם מקורות מזון.

עופר כסיף: הוא גם הזכיר מגפות – נשמע מוכר.

עופר כסיף: לפני 200 שנה.

עופר כסיף: הממשלה הזאת, היוצאת, וממשלת הגועליציה העומדת לפתחנו, אלה ממשלות שנראה שמלתוס כנראה השפיע על תפיסת העולם שלהן, או דרוויניזם חברתי, מה שנקרא, כי היא שמה לעצמה מטרה לפגוע כמה שיותר במוחלשים.

עופר כסיף: ראינו פה היום בחוץ הפגנה של גננות ועובדים בגנים הפרטיים, בפעוטונים וכן הלאה.

עופר כסיף: אני הלכתי לשם לפגוש אותם.

עופר כסיף: עם דמעות בעיניים הם מדברים איתי.

עופר כסיף: אין להם מה לאכול.

עופר כסיף: חלק מהם מספרים לי שרבים לא הגיעו להפגנה כי לא יכלו לשלם אפילו על הדלק.

עופר כסיף: הרשויות המקומיות הערביות מוזנחות ומופקרות במשך שנים במכֻוון, כמדיניות.

עופר כסיף: תוכניות מתאר אין, בטח לא תוכניות מתאר הולמות.

עופר כסיף: אין אפשרות להתקדם ולפתוח עסקים.

עופר כסיף: זאת ההפקרה.

עופר כסיף: אז עכשיו, נוסף להפקרה הזאת, גם גוזלים, כי אומרים: אין לך עסקים, אז אתה לא תוכל לקבל את המענק.

עופר כסיף: אבל למה אין לך עסקים?

עופר כסיף: כי לא נתנו לך שיהיו לך עסקים – מעגל סגור, ובאנגלית יותר נכון להגיד: Vicious Circle, כי זה באמת Vicious.

עופר כסיף: זה אכזרי וזה מכוון, זה דרוויניסטי וזה גזעני – דבר שלא יעלה על הדעת במדינה מתוקנת.

עופר כסיף: לכן, כפי שאמר חברי קודם, אנחנו לא יכולים להצביע בעד כזאת הצעה.

עופר כסיף: אני כן קורא, כמובן, להצביע בעד ההסתייגויות.

עופר כסיף: אבל לסיכום אני רוצה לומר שאנחנו ברשימה המשותפת לא ננוח לרגע ונמשיך להילחם למען אותן אוכלוסיות מוחלשות ומופקרות.

עופר כסיף: הן מופקרות על ידי ממשלה מופקרת.

עופר כסיף: הממשלה הזאת מופקרת בין השאר – וזה נאמר גם קודם – משום שההוצאות שלה הן לא הוצאות למען הציבור, בטח לא למען ציבור המוחלשים.

עופר כסיף: אני כבר אמרתי את זה.

עופר כסיף: אם מלתוס דיבר על פיצוץ אוכלוסין, כאן צריך לדבר על פיצוץ שרים – ממשלה של למעלה מ-30 שרים ועוד קרוב ל-20 סגנים, עם לשכות, עם יועצים, עם רכבים.

עופר כסיף: זאת ממשלה שבעת חירום פועלת למען הציבור?

עופר כסיף: איך אין לכם את הבושה?

עופר כסיף: איך אין לכם את הבושה להוציא סכומי עתק כאשר אנשים literally, פשוטו כמשמעו, לא יכולים לא רק לסיים את החודש – בקושי מסיימים את היום עם תזונה הולמת?

עופר כסיף: תתביישו.

איתן גינזבורג: תודה רבה לחבר הכנסת עופר כסיף.

איתן גינזבורג: חברת הכנסת היבה יזבק, בבקשה, גברתי, ואחריה – חבר הכנסת יוסף ג'בארין.

איתן גינזבורג: ברכות.

קריאה: – – – הדוקטור החדשה.

איתן גינזבורג: ברכות, אבל אנחנו לא מכנים פה "דוקטור", "עורך דין", "פרופסור".

קריאה: – – –

היבה יזבק: זה טרי, זה טרי.

איתן גינזבורג: אז אמרתי, בירכתי, בירכתי.

איתן גינזבורג: יום אחד גם תנאמי על הדוקטורט.

איתן גינזבורג: בבקשה, גברתי, עשר דקות לרשותך.

היבה יזבק: אינשאללה.

היבה יזבק: כבוד היושב-ראש, חברות וחברי הכנסת.

קריאה: מברוק, מברוק.

היבה יזבק: תודה, סמי.

היבה יזבק: שוכרן, שוכרן.

היבה יזבק: החוק שלפנינו הוא לכאורה חוק טוב: הוא חוק שאמור לסייע לרשויות המקומיות; הוא חוק שאמור להעניק סיוע ותמיכה לרשויות בתקציבים הנדרשים במשבר הקורונה; הוא חוק שאמור לסייע למשפחות הנזקקות, לאוכלוסיות המוחלשות.

היבה יזבק: הוא לכאורה הכרחי – הכרחי לרשויות ומאוד חיוני כדי שיוכלו באמת, כדי שיקבלו פוש מסוים בכל המשבר הזה.

היבה יזבק: אבל מה שמקומם זה שהחוק הזה הוא בו-זמנית חוק מפלה נגד הרשויות הערביות ונגד החברה הערבית.

היבה יזבק: אם מדברים על רשויות ערביות, אז אנחנו גם מדברים על חברה שלמה.

היבה יזבק: הסכומים שמוצעים בחוק הזה הם פשוט מקוממים, בכל הרמות.

היבה יזבק: בכל הרמות הם מקוממים.

היבה יזבק: 12 מיליון לבני ברק, 3.5 מיליון לנוף הגליל, וכמה לנצרת, העיר הערבית הגדולה בתוך המדינה?

היבה יזבק: 1.5 מיליון, ואפילו פחות מ-1.5 מיליון.

היבה יזבק: וכמה לאום אל-פחם?

היבה יזבק: 700,000 שקלים.

היבה יזבק: אלו התקציבים שמוענקים ומיועדים לשתי הערים הגדולות של החברה הערבית.

אוסאמה סעדי: ורהט, אל תשכחי.

היבה יזבק: ורהט.

היבה יזבק: בבקשה.

היבה יזבק: זה פשוט בושה, זה מביש, ובטח ובטח שאנחנו נתנגד לחוק הזה.

היבה יזבק: אני קוראת לכולם להצביע בעד ההסתייגויות של הרשימה המשותפת לחוק הזה.

היבה יזבק: זה חוק שבא להעמיק את הפערים; זה חוק שבא להעמיק את האפליה נגד החברה הערבית, בדיוק בתקופה שבה אנחנו עומדים מול המשבר הכי הומני שעמדנו מולו בשנים האחרונות.

מיכאל מלכיאלי: גם החרדים – – –

היבה יזבק: לכן אנחנו כן רוצים שההסתייגויות שלנו יובאו בחשבון.

היבה יזבק: אנחנו כן רוצים שכלל הציבור יקבל סיוע, יקבל תמיכה, יקבע עזרה בעת הזאת, אבל לא במתכונת הנוכחית של החוק.

היבה יזבק: אנחנו יודעים שהאוכלוסיות המוחלשות – האוכלוסיות והמשפחות שנמצאות במצוקה, הילדים בסיכון, המשפחות שהן מתחת לקו העוני – הן המשפחות והן האוכלוסיות שהכי נפגעו במשבר הקורונה.

היבה יזבק: ממילא בחברה הערבית יותר מ-50% מתחת לקו העוני, ובגלל משבר הקורונה אנחנו רואים עלייה נוספת בשיעורי העוני, האבטלה והנזקקות.

היבה יזבק: אני בקשר מתמשך עם המנהלים של הלשכות לשירותים החברתיים ואני שומעת את הזעקה שלהם, המתמשכת, שהם לא מקבלים סיוע ולא מאפשרים להם לעשות החלפה וניוד בין הסעיפים של התקציב כדי שיוכלו לתת עזרה בסיסית, סיוע בסיסי למשפחות הנזקקות בתוך החברה, לילדים – הצרכים של הילדים.

היבה יזבק: דיברו על חינוך ועל למידה מרחוק; אנחנו מדברים עדיין על מחסור במחשבים לילדים בתוך החברה הערבית, צורך שלא נענה עד היום.

וליד טאהא: יותר מ-40% מהתלמידים בחברה הערבית אין להם – – –

היבה יזבק: נכון, נכון.

היבה יזבק: ועל מה אנחנו מדברים?

היבה יזבק: על צורך במחשבים כדי שילדים יוכלו להעביר את התקופה הזו בבית, יוכלו ללמוד מרחוק, יוכלו לשפר את המצב הנפשי שהם נמצאים בו.

היבה יזבק: אפילו צורך בסיסי זה לא נענה עד יום זה.

היבה יזבק: ובכל זאת, ובאופן לא מובן, אלא מטעמים של אפליה ושל גזענות, אנחנו מתמודדים היום עם הצעת חוק שבאה להוסיף לעשירים, שבאה להעמיק את הפערים, שבאה להזניח עוד יותר ויותר את החברה הערבית.

היבה יזבק: ומתי?

היבה יזבק: בדיוק בזמן שאנחנו נכנסים לחודש הרמדאן.

היבה יזבק: אנחנו בפתח של חודש רמדאן, חודש מאוד חשוב, אבל השנה אנשים יחגגו אותו בבתים, בסגר, הרחק מהמשפחות, הרחק מהחיים החברתיים, ויותר חשוב – תוך מצב של מצוקה כלכלית עמוקה מאוד שהם נקלעו אליה.

היבה יזבק: ומה המדינה עושה במקביל?

היבה יזבק: לא מאפשרת לרשויות אפילו את המינימום של המענקים כדי שיוכלו להתקיים בתקופה מאוד קשה זו.

היבה יזבק: וברשותך, היושב-ראש, אני רוצה לפנות גם מכאן בשפה הערבית לחברה הערבית לגבי חודש הרמדאן.

היבה יזבק: (אומרת דברים בשפה הערבית, להלן תרגומם: בני עמנו והציבור שלנו בכל מקום, ראשית, חג שמח.

היבה יזבק: בשנה זו חל רמדאן בתנאים קשים, תנאים לא נוחים, תנאים שונים מבשנים קודמות, תנאים שמייחד אותם הריחוק החברתי, אף שרמדאן הוא חודש של טקסים דתיים ומפגשים חברתיים.

היבה יזבק: ברצוני לבקש מכם ולהפציר בכם לשמור על ההוראות.

היבה יזבק: יש עלייה בשיעור הנדבקים בקורונה בתוך החברה הערבית, וכדי שנשים קץ למצב הזה עלינו להישמע להוראות הלכה למעשה כדי שלא נביא להתפשטות הווירוס בקרב בני עמנו ומשפחותינו.

היבה יזבק: הבה נגן על עצמנו, על משפחותינו ועל החברה שלנו.

היבה יזבק: בשנה זו נישאר בבתים גם במהלך זמני האיפטאר ולאחר זמני האיפטאר עם המשפחה המצומצמת, בלי ביקורים, בלי מפגשים ובלי סעודות שבירת צום המוניות.

היבה יזבק: עניין חשוב הוא לשמור על עצמנו, כדי שנעבור את השלב הזה בשלום ונשוב לחיינו השגרתיים.

היבה יזבק: הבה נקיים את ההוראות במלוא האמון וכקולקטיב, והחשוב מכול – בבריאות ובשלום.

היבה יזבק: חג שמח.

היבה יזבק: )

איתן גינזבורג: תודה.

איתן גינזבורג: רמדאן כרים צריך להגיד, נכון?

איתן גינזבורג: לחברי הכנסת המוסלמים.

איתן גינזבורג: תודה לחברת הכנסת יזבק.

איתן גינזבורג: חבר הכנסת יוסף ג'בארין, ואחריו – חבר הכנסת סעיד אלחרומי.

איתן גינזבורג: עשר דקות לרשותך, אדוני.

יוסף ג'בארין: רמדאן כרים, יא ג'מאעה.

יוסף ג'בארין: (אומר בערבית: תהיו בריאים.

יוסף ג'בארין: ) האמת היא, אם זו לא הייתה הצבעה שמית היינו מוותרים על כל הדיון הזה וניגשים להצבעה.

יוסף ג'בארין: תראה איזה רוב יש לנו, לרשימה המשותפת.

קריאה: היחידים שבאו לעבוד.

יוסף ג'בארין: אני אומר: יש רוב מוחץ, ומיקי לוי בכלל יצביע איתנו, אז – – –

קריאה: יוסף, בוא נצביע על מדינת כל אזרחיה.

יוסף ג'בארין: גם כאן יש לך רוב, עם שני מתנגדים.

יוסף ג'בארין: האם זה מקרי, אולי, כבוד היושב-ראש, שמי שנמצא כאן זה בעיקר חברי הכנסת של הרשימה המשותפת?

יוסף ג'בארין: זה לא מקרי, כי הנושא חשוב באופן כללי, כמובן, אבל הוא חשוב באופן מיוחד לראשי הרשויות המקומיות הערביות.

יוסף ג'בארין: ואני רוצה לחדד – אגב, למה אין שר תורן?

קריאה: יש שר תורן.

יוסף ג'בארין: אה, יש שר.

יוסף ג'בארין: סליחה.

יוסף ג'בארין: חשבתי שהשר אלקין יהיה.

איתן גינזבורג: מטעמי זהירות, הוא מקפיד לשמור על נהלים.

יוסף ג'בארין: אם זה השר וקנין, יש סיכוי שישתכנע.

יוסף ג'בארין: בשונה מהאחרים, יש לו נטייה להקשיב.

יוסף ג'בארין: אומנם זה לא תמיד מתורגם להצבעה בסוף, אבל – – –

מיקי לוי: הוא, יש לו דרך ארץ.

איתן גינזבורג: לצערך, השר וקנין מנוע מלהצביע.

איתן גינזבורג: אבל אם לא, הוא בטוח היה – נכון, השר וקנין?

קריאה: גם אתם – – – זה בסדר.

יוסף ג'בארין: אנסה להסביר למה באמת הנושא הזה בעייתי.

יוסף ג'בארין: אני אומר, בהמשך לדבריהם של חבריי: יש כאן באמת אפליה – לא רק כפולה, אפילו משולשת – כלפי הרשויות המקומיות הערביות דווקא בזמן הקריטי הזה של המשבר.

יוסף ג'בארין: זה מתחיל בכך שבכלל חלוקת אזורי תעשייה במדינה היא לא שוויונית, לא הוגנת בעליל.

יוסף ג'בארין: כמעט אין אזורי תעשייה ביישובים הערביים.

מיקי לוי: יש לי ישיבת סיעה, אני מתנצל.

מיקי לוי: רציתי להישאר איתכם.

יוסף ג'בארין: אבל תצביע בעד ההסתייגויות.

מיקי לוי: חוזר.

יוסף ג'בארין: תעשה השוואה מהירה בין אזורי תעשייה בכלל ביישובים היהודיים לעומת אזורי התעשייה ביישובים הערביים – אתה תראה שבקושי 3%, 4% אולי, מאזורי התעשייה הם ביישובים ערביים.

יוסף ג'בארין: וגם קרקעות שהופקעו מתושבים ערביים, מאזרחים ערבים – למשל, בדוגמה של נצרת – מה שמה היום?

יוסף ג'בארין: נוף הגליל: נצרת עילית הוקמה על קרקעות של נצרת, של ריינה, משהד וטורעאן, וכשהקימו שם אזור תעשייה, תחום השיפוט של אזור התעשייה שייך באופן הזוי לנוף הגליל ועוקף פשוט את כל הרשויות המקומיות הערביות מסביב – גם את ציפורי וגם את כל האזור מסביב.

יוסף ג'בארין: לדעתי, זה אולי המקרה היחיד בעולם, אם אני לא טועה, שאזור תעשייה מסוים משתייך דווקא לרשות המקומית שהכי רחוקה ממנו, ודווקא הרשויות שמסביב לא זוכות להכנסה מאזור התעשייה שבעצם סמוך אליהן.

יוסף ג'בארין: אתה מכיר את האזור הזה?

יוסף ג'בארין: למשל, אזור התעשייה ציפורי, שיותר קרוב לרשויות הערביות מסביב, הוא עוקף את כולן, מרחף מעליהן, ומשום מה כל ההכנסה – רק לנוף הגליל.

יוסף ג'בארין: עכשיו, כשרוצים לסייע לרשויות מקומיות בתקופת המשבר – הרי כולם יודעים שרשויות מקומיות ערביות הן בתחתית הסולם הסוציו-אקונומי.

יוסף ג'בארין: מרבית היישובים הערביים הם בין 1 ל-3, באשכולות הכי נמוכים, הכי קשים ברמה הסוציו-אקונומית.

יוסף ג'בארין: לכן, הציפייה היא שדווקא שם יקבלו יותר, ברשויות הללו, שהרשויות הכי חלשות דווקא יקבלו תקציבים יותר משמעותיים.

יוסף ג'בארין: מה שקרה כאן הוא שדווקא בשני הנושאים המרכזיים שמסתמכים עליהם היום כדי לפצות רשויות מקומיות אימצו קריטריון שמשרת בעיקר – בפילוח אתני או לאומי – את היישובים היהודיים, שזה הנושא של הכנסה של ארנונה מתעסוקה.

יוסף ג'בארין: מהו שיעור ההכנסה מארנונה מתעסוקה ביישובים הערביים?

יוסף ג'בארין: 20%.

יוסף ג'בארין: 20% מהכנסת הארנונה של היישובים הערביים הם מתעסוקה, ולכן כל שימוש בקריטריון הזה כדי לשפות את היישובים יפגע ביישובים הערביים, כי בקושי יש להם ההכנסה מתעסוקה.

יוסף ג'בארין: ההכנסה העיקרית, 80%, היא הכנסה ממגורים.

יוסף ג'בארין: ואני שואל: האם יש היגיון להסתמך כאן על הכנסה של ארנונה מעסקים ולא ממגורים?

יוסף ג'בארין: למה?

יוסף ג'בארין: מה ההיגיון?

יוסף ג'בארין: אין היגיון.

יוסף ג'בארין: מה הקשר בין פינוי אשפה לבין הפיצוי כאן?

יוסף ג'בארין: מישהו הוכיח שהאשפה של הרשויות המקומיות בתקופה הזאת היא יותר מעסקים?

יוסף ג'בארין: דווקא הפוך.

יוסף ג'בארין: ממה שאני שומע מהרשויות, כשאנשים נמצאים בבית אז יש יותר אשפה מתוך הבית, אז למה להשתמש בקריטריון שפוגע דווקא ביישובים החלשים, שצריכים את התמיכה הזאת?

משה אבוטבול: אני דיברתי גם על מים שחסר.

יוסף ג'בארין: גם ההחלטה של השר דרעי לשפות את הרשויות המקומיות כמעט ב-3 מיליארדים – סכום רציני, סכום משמעותי מאוד – בואו נבחן מי בעיקר יקבל את הכסף הזה: אלה הרשויות המקומיות היהודיות; או נגיד: מי שייפגע מחלוקת הסכום הזה אלה הרשויות הערביות.

יוסף ג'בארין: אמרתי: 20% זה עסקים.

יוסף ג'בארין: מה השיעור של הכנסה מארנונה מעסקים ביישובים היהודיים?

יוסף ג'בארין: 60%.

יוסף ג'בארין: פער משמעותי מאוד.

יוסף ג'בארין: לכן אני אומר שהקריטריון של הכנסה של ארנונה מעסקים הוא קריטריון שיש לו תוצאה מפלה, יש לו אפקט מפלה.

יוסף ג'בארין: לכן, גם אם אני מניח – – –

איתן גינזבורג: ווליד, חבר הכנסת טאהא, בבקשה.

יוסף ג'בארין: לכן, גם אם אני מניח שאין כוונת אפליה – ואני, לטובת השר, מניח את זה, שאין לו כוונת אפליה – אבל ברגע שהשר שמקבל את ההחלטה מזהה שהשימוש בקריטריון הזה מוביל לאפליה בתוצאה שלו – של מי שיקבל את ההטבה – אז יש כאן בעיה.

יוסף ג'בארין: זו אפליה תוצאתית.

יוסף ג'בארין: אומנם לא אפליה במניע אלה אפליה בתוצאה – אני אומר שאפליה בתוצאה היא לא פחות חמורה, כי בסוף הרשויות רוצות את הכסף הזה.

יוסף ג'בארין: ואני מסיים בלהדגיש שדווקא בתקופה הזאת רשויות מקומיות ערביות, ובכלל כל מי שנמצא במדד הסוציו-אקונומי הנמוך – ערביות, יהודיות, חרדיות – אלה הרשויות שצריכות לקבל תמיכה.

יוסף ג'בארין: על ידי השימוש בקריטריון של ארנונה מעסקים אנחנו תומכים ברשויות מקומיות יהודיות חלשות, אבל פוגעים בעצם ברשויות המקומיות הערביות.

יוסף ג'בארין: דווקא עכשיו אני אומר, לא רק בגלל המשבר קורונה אלא גם לקראת חודש הרמדאן, (אומר בערבית: חודש הרמדאן המבורך,) שהמשימות של הרשויות המקומיות הערביות מתעצמות: גם לתמוך במשפחות העניות והנזקקות, גם לקיים פעילות, גם לדאוג ליישום ולקיום שך כל ההנחיות של בריאות הציבור זה מצריך הרבה השקעה – – –

סמי אבו שחאדה: וגם יותר ניקיון.

יוסף ג'בארין: וגם העובדה שאין מי שיפצה אותן על אובדן הכנסת הארנונה ממגורים.

יוסף ג'בארין: הנתונים שיש לי מראים – זה נתונים של ועדת המעקב של ועד ראשי הרשויות המקומיות הערביות – שכמעט 70–80 מיליון שקל איבדו ברשויות המקומיות הערביות כתוצאה מחוסר גבייה של ארנונה למגורים.

יוסף ג'בארין: מי יפצה אותן?

יוסף ג'בארין: אז גם לא מפצים אותן וגם לא מעניקים להן תקציבים מיוחדים כדי להתמודד, לא עם המשבר ולא עם התקופה המיוחדת הזו של חודש הרמדאן.

יוסף ג'בארין: הן יהיו על סף קריסה, ואני לא מגזים.

יוסף ג'בארין: היום היה דיון בוועדת הקורונה, והם אומרים לכם: אין לנו את הכספים.

יוסף ג'בארין: איך נתמודד?

יוסף ג'בארין: ולכן אני מסיים ואומר: אי-אפשר להסתמך רק על הקריטריון של ארנונה מעסקים, כי הקריטריון הזה פוגע ביישובים שאין בהם הכנסה משמעותית של עסקים, וצריך למצוא פתרון חלופי.

יוסף ג'בארין: לצערי, כנראה שהחוק הזה יאושר, כי אין לנו רוב כאן, אבל צריך למצוא פתרון חלופי.

יוסף ג'בארין: ואני פונה אליך – אני מסיים – אני פונה אליך באמת, כבוד השר, ואני מעריך מאוד את העשייה שלך בתחום החברתי: צריך לתת מענה.

יוסף ג'בארין: אם לא נצליח לשנות את החוק הזה, ולצערי כנראה לא נצליח, אז אנא ממך, אפשר לפנות גם לשר הפנים ולראות איך מוצאים את התקציבים כדי לתמוך ברשויות המקומיות הערביות, במיוחד עכשיו, לקראת חודש הרמדאן.

יוסף ג'בארין: תודה רבה.

איתן גינזבורג: תודה רבה לחבר הכנסת ג'בארין.

איתן גינזבורג: כבוד השר לשירותי דת יצחק וקנין, בגלל שביקש להעיר את הערותיו ולהתייחס – להתערב בדיון, מה שנקרא.

איתן גינזבורג: בבקשה, אדוני.

יצחק וקנין: אדוני היושב-ראש, חבריי חברי הכנסת, ידידי יוסף ג'בארין, אני אדבר איתך עכשיו מה שנקרא באונליין.

יצחק וקנין: שמתם לב שיש לי אוזנייה?

יצחק וקנין: יש כרגע ישיבת ממשלה, ברגע זה.

יצחק וקנין: אני הייתי מחובר לשיחת הוועידה של השרים, ואני אומר לך מתוך ישיבת הממשלה.

יצחק וקנין: אני לא מדליף את זה, כיוון שהדברים נאמרו שם ברוח מאוד מאוד – מה שנקרא הצהרה ברורה של השר דרעי.

יצחק וקנין: בתוך ישיבת הממשלה, לפני כעשר דקות, השר דרעי סיפר מה שהיה אתמול עם ראשי הרשויות במגזר ביחד עם ראש הממשלה, ואמר: רבותיי – אני אישית אומר לך, עברתי על כל החוברת הזאת, אין ספק שהיא לא נותנת פתרון למגזר שלכם.

יצחק וקנין: חד וחלק.

יצחק וקנין: אתם נפגעים בצורה ישירה מכיוון שאין לכם אזורי תעשייה.

יצחק וקנין: זה ברור.

יצחק וקנין: מי כמוני מכיר את זה 24 שנים בוועדת כספים.

יצחק וקנין: אתה פותח את החוברת – אתה רואה את המציאות, ולא צריך לטייח את זה.

יצחק וקנין: אמר השר בהאי לישנא בתוך ישיבת הממשלה כרגע: הוא ביקש מראש הממשלה תקציב מיוחד, תקציב מיוחד למגזר המיעוטים, פעם אחת לתיקון של הדברים האלה, פעם שנייה לתת בחודש הזה יותר תקציבים ברווחה; להאכיל הרבה משפחות.

יצחק וקנין: חד וחלק אני אומר לך את זה; כרגע, בתוך ישיבת הממשלה.

יצחק וקנין: אני אומר לך את זה – אלה דברים שאתם תשמעו אותם אחרי כן – – –

קריאה: – – – 70 מיליון שקל.

יצחק וקנין: אני אומר לך דברים שכרגע נאמרו בתוך ישיבת הממשלה.

יצחק וקנין: לחודש הרמדאן ביקש שר הפנים אריה דרעי לתת לכם את כל מה שצריך, לשפות.

יצחק וקנין: זה הזמן, הוא אומר, לעשות את זה, רבותיי – כי הוא רואה למרחוק.

יצחק וקנין: הוא אומר: רבותיי, אם אנחנו נמצא את עצמנו במצב שהציבור הזה יצטרך להיות באיזה חיבורים – כי אין ברירה, עושים את סעודות האיפטאר, וכל מה שאתם עושים – כן, זה יוצר שהמשפחות יותר מתחברות.

יצחק וקנין: כמה שפחות לחבר.

יצחק וקנין: אני אומר לכם את זה כמי שעבר את פסח עכשיו.

יצחק וקנין: כמה חיפשנו להתרחק אחד מהשני.

יצחק וקנין: ההדבקה הזאת, יש לה משמעות כספית גדולה מאוד למדינה.

יצחק וקנין: אמר השר שאם חלילה וחס תהיה הידבקות במגזר, אז אנחנו נצטרך לשלם הרבה כסף בתוך המערכות הרפואיות שלנו.

יצחק וקנין: הוא ביקש, הוא אמר: רבותיי, אני מבקש לתת אוזן קשבת לדבר הזה.

יצחק וקנין: אני מבקש תקצוב נוסף למגזר.

יצחק וקנין: אלה דברים שנאמרו כרגע, ולכן רציתי לענות ולהגיד לך שגם אני חושב.

יצחק וקנין: בכל אופן, בעוד כמה דקות אצא ואגיד שאני אמרתי את הדברים, שלא יגידו שהדלפתי מתוך ישיבת הממשלה.

יצחק וקנין: תודה.

איתן גינזבורג: תודה רבה לשר וקנין.

איתן גינזבורג: חבר הכנסת סעיד אלחרומי, בבקשה, אדוני.

איתן גינזבורג: אחריו – חבר הכנסת ג'אבר עסאקלה.

קריאות: – – –

איתן גינזבורג: על זה נאמר:

איתן גינזבורג: חם חם מהתנור.

קריאות: – – –

איתן גינזבורג: אני חושב שאין אחד שלא מבין את הסוגיה.

איתן גינזבורג: כן, בבקשה, חבר הכנסת אלחרומי.

סעיד אלחרומי: תודה, אדוני היושב-ראש.

סעיד אלחרומי: חבריי חברי הכנסת, אדוני השר – –

איתן גינזבורג: עשר דקות.

סעיד אלחרומי: – – אי-אפשר לעבור הלאה על הצעת החוק.

סעיד אלחרומי: אנחנו התנגדנו בקריאה הראשונה, ובוועדת הכספים החברים הגישו הסתייגויות, הסתייגויות ענייניות.

סעיד אלחרומי: כמי שהיה ראש רשות ומכיר מכל צד את נושא התקצוב של הרשויות המקומיות, את מענקי האיזון, את האפליה בתקצוב הרשויות הערביות בכלל, אז מאוד מאוד מטריד שוועדת הכספים וחברינו, חברי הכנסת בוועדת הכספים, השאירו את הצעת החוק כפי שהיא.

סעיד אלחרומי: אנחנו מדברים, רבותיי, על 190 מיליון שקל שהוחלט לחלק לשני טורים, לתקצוב בשני ממדים: אחד – 40 מיליון שקל, שהוא שוויוני, פר תושב; שני – התקציב היותר-גדול, של 150 מיליון שקל, לתקצב לפי נוסחה אחרת, לגבי ארנונת העסקים, בעצם אומדן של מה הפסידה כל רשות ולתקצב אותה ב-20% מההפסד שלה מארנונת עסקים, אם הייתה גובה אותה.

סעיד אלחרומי: זה משהו שזועק לשמיים.

סעיד אלחרומי: אי-אפשר, אי-אפשר להסביר את זה.

סעיד אלחרומי: הקרן הזאת, מי ששותפים בתקצוב שלה – הכסף הזה של כולם, הכסף הזה הוא של כולם.

סעיד אלחרומי: כולם באופן שוויוני שילמו את הכסף הזה והם שותפים ב-190 מיליון שקל.

סעיד אלחרומי: אז משהו שכולם שילמו באופן שוויוני, מחלקים אותו עכשיו בצורה לא שוויונית.

סעיד אלחרומי: זה משהו שזועק לשמיים.

סעיד אלחרומי: אי-אפשר להגיד למועצת לקיה: אנחנו משלמים לכם 1,000 שקל.

סעיד אלחרומי: דרך אגב, יש גם מועצות יהודיות, זה לא רק המועצות הערביות.

סעיד אלחרומי: ולכן אני מצפה מחבריי חברי הכנסת להגיד: די.

סעיד אלחרומי: מספיק.

סעיד אלחרומי: תחלקו את כל הסכום באופן שוויוני – וזו ההסתייגות שלנו – את 190 מיליון השקלים פר תושב.

סעיד אלחרומי: ואם אתם רוצים לתת שיפוי מסוים לעיר מסוימת – אנחנו לא התנגדנו.

סעיד אלחרומי: אני כאן לא בא לזעוק ולהגיד: אל תיתנו לבני ברק, ולא בא ואומר: אל תיתנו לירושלים.

סעיד אלחרומי: אני אומר: תיתנו באופן שוויוני לכלל הרשויות המקומיות.

סעיד אלחרומי: זה דבר בלתי נתפס שאנחנו במצב חירום ויורקים לאנשים בפנים.

סעיד אלחרומי: אומרים: תשמעו, מועצת נווה מדבר, שזו מועצה אזורית שיש לה אפס הכנסות עצמיות, גם מארנונת מגורים וגם מארנונת עסקים – אנחנו רושמים לה 1,000 שקל, 1,000 שקל לאברהים אל-הוואשלה, ראש מועצת נווה מדבר.

סעיד אלחרומי: מה יעשו עם זה?

סעיד אלחרומי: אותו הדבר עם שאר הרשויות – חלק 5,000 שקל.

סעיד אלחרומי: אני לא יודע איך מעיזים לרשום סכומים כאלה לרשויות מקומיות ולהגיד שזו תמיכה ברשויות המקומיות.

סעיד אלחרומי: די.

סעיד אלחרומי: ועוד, אנחנו בתקופה מאוד מאוד קשה.

סעיד אלחרומי: כולם סובלים, אני יודע שכולם סובלים, גם ערבים וגם יהודים וכולם, אבל לפחות כסף שהשקענו ביחד, כולנו באופן שווה – מי שאחראי, ההנהלה של הקרן, מי שאחראי לחלוקה עכשיו אומר: לא, לא, לא, חברים, אתם בתשלום שווים אבל בחלוקה – עכשיו אנחנו מחליטים לפי ראות עינינו.

סעיד אלחרומי: אנחנו מחלקים בצורה לא שוויונית.

סעיד אלחרומי: אפילו אם היו מחלקים את הכסף הזה, ה-190, חצי–חצי, או החצי היותר-גדול הוא באופן שוויוני ופחות מזה לתת – היה קצת הגיוני.

סעיד אלחרומי: אבל לחלק את זה 150 מיליון שקל לפי הקריטריון של ארנונת עסקים – כי אתם יודעים שאין ארנונת עסקים, כי בתל שבע יש 20,000 תושבים ואין אפילו סניף בנק אחד.

סעיד אלחרומי: למה אין ארנונת עסקים ביישובים הערביים?

סעיד אלחרומי: רק לטעום את זה, לטעום את זה שבכל הרשויות הבדואיות בדרום חוץ מהעיר רהט – 70,000, ואין סניף בנק אחד; אין מוסדות ממשלתיים שישלמו ארנונה.

סעיד אלחרומי: כולם מקבלים את השירות בבאר שבע – רשות עם 20,000 תושבים כמו תל שבע, רשות עם 17,000 תושבים כמו ערערה בנגב, ועוד ועוד רשויות שאין בהן מוסדות מדינה, מוסדות ממשלתיים שישלמו ארנונה.

סעיד אלחרומי: תוסיף לזה שאין אזורי תעשייה.

סעיד אלחרומי: תל שבע, דרך אגב, היא היישוב הבדואי הראשון, הוקם בשנת 1965, ועדיין אין אזור תעשייה; הבטחות, שלב אחר שלב, אבל אין כלום.

סעיד אלחרומי: דרך אגב, אנחנו לא נצביע נגד חלוקת תקציב לרשויות המקומיות.

סעיד אלחרומי: יש לנו אחריות גם לכלל הרשויות, יהודיות וערביות.

סעיד אלחרומי: אנחנו לא נצביע נגד זה, אבל אנחנו נימנע, מן הסתם נימנע.

סעיד אלחרומי: הצבענו נגד בקריאה הראשונה, חשבנו שאולי זה יעיר מישהו עם מצפון – פה, בוועדת הכספים.

סעיד אלחרומי: נשארנו עם אותה הצעה.

סעיד אלחרומי: עכשיו, חברים, אני עובר לנושא אחר לגמרי – הנושא של הנגב ומה שקרה בשלושת הימים האחרונים של מרדף והתעללות באוכלוסייה חלשה, באוכלוסייה שההכנסה היחידה שלה היא מגידול עדרים.

סעיד אלחרומי: אנחנו בתקופת האביב, ואנשים יוצאים עם העדרים שלהם כדי לרעות בשטחים הפתוחים – שטחים שכל שנה הם יוצאים אליהם.

סעיד אלחרומי: אבל כל יומיים – פעם המשטרה מחליטה להגיע לאוהל בדואי לקנוס את מי שיושב שם עם העדר שלו ב-5,000 שקל; פעם הסיירת הירוקה מתעללת באנשים חלשים והורסת להם את האוהלים שלהם ומטילה פחד ואיומים על אנשים חסרי כול.

סעיד אלחרומי: דרך אגב, עד שנות התשעים, אולי עד אמצע שנות התשעים, אתה לא היית רואה בדואי אחד בלשכת התעסוקה.

סעיד אלחרומי: הם לא היו מקבלים הבטחת הכנסה.

סעיד אלחרומי: בשבילם זה היה עֵיבּ – זה היה משהו מוזר, לא טוב, שאתה תגיע ותבקש מהמדינה, כאילו שזה נדבות.

סעיד אלחרומי: היו מתפרנסים מהעדרים, מעסק – מקור הכנסה העיקרי של האוכלוסייה הבדואית.

סעיד אלחרומי: היום אנשים נמצאים באלפים שם, כי המדינה משום מה, משום מה – יש שטח ענק, יש את כל מה שצריך – משום מה נלחמת בענף הזה.

סעיד אלחרומי: אין שום סיבה בעולם.

סעיד אלחרומי: בביר הדאג' יש 35,000 ראשי כבש ועדרים, והסיירת הירוקה – דווקא לביר הדאג', דווקא לרחמה, דווקא ליישובים האלה שהם חסרי כול.

סעיד אלחרומי: אין שם.

סעיד אלחרומי: מה זה עסקים?

סעיד אלחרומי: עסקים בביר הדאג'?

סעיד אלחרומי: לפתוח עסקים?

סעיד אלחרומי: מי מרשה להם בכלל לבנות משהו?

סעיד אלחרומי: מתפרנסים ממקור ההכנסה הזה, והמדינה ורשויות המדינה, באמצע מצב חירום, מתנפלים עליהם וממררים להם את החיים, בעצם, ביום-יום.

סעיד אלחרומי: אני כאן קורא לשר החקלאות: נכון שאנחנו בתקופת חירום, אבל אדוני שר החקלאות צחי הנגבי, זה הזמן להורות לרשויות האכיפה – שבכלל ממררים את חיי האנשים שם בנגב – להפסיק.

סעיד אלחרומי: עוד יום-יומיים אנחנו נכנסים לחודש הרמדאן, ואני מניח שבחודש הזה אנשים ישבו – בדרך כלל שומרים על המשפחה הגרעינית בעיקר בחודש הרמדאן – אבל צריך להפסיק את ההתעללות הבלתי-נסבלת הזאת.

סעיד אלחרומי: אני גם קורא לחבריי לא להתנגד לחוק.

סעיד אלחרומי: אנחנו כן מבקשים מכלל החברים להצביע עבור ההסתייגויות שלנו, אבל בסופו של דבר אנחנו נימנע, כי אנחנו בעד תמיכה ברשויות המקומיות, אבל האפליה זועקת לשמיים.

סעיד אלחרומי: תודה, אדוני היושב-ראש.

איתן גינזבורג: תודה רבה לחבר הכנסת אלחרומי.

איתן גינזבורג: חבר הכנסת ג'אבר עסאקלה, ואחריו – חבר הכנסת סמי אבו שחאדה.

איתן גינזבורג: אדוני, בבקשה, עשר דקות לרשותך.

ג'אבר עסאקלה: אדוני היושב-ראש, כנסת נכבדה, נראה לי שאני לא אנצל את כל עשר הדקות, כי אני צריך לרוץ להצבעה בוועדת קורונה.

איתן גינזבורג: זה חשוב.

ג'אבר עסאקלה: אני אתייחס לכמה נושאים.

ג'אבר עסאקלה: אני רוצה להתחיל במצב הבריאותי בכלל ביישובים הערביים היום.

ג'אבר עסאקלה: מאז שהבדיקות התחילו להתבצע בתוך היישובים הערביים אנחנו הכפלנו, או הוכפל, מספר הנגועים בקורונה במאות אחוזים.

ג'אבר עסאקלה: זה כאילו מצדיק את מה שאמרנו בתחילת הדרך: אין קורונה ביישובים הערביים כי לא עושים בדיקות.

ג'אבר עסאקלה: ביום שנתחיל לעשות בדיקות, אנחנו נגלה מצב קשה.

ג'אבר עסאקלה: אנחנו אכן מתחילים לגלות את המצב הקשה הזה.

ג'אבר עסאקלה: שירותי הבריאות ביישובים הערביים בכלל במצוקה קשה, ובפריפריות בכלל, בדרום או בצפון.

ג'אבר עסאקלה: האוכלוסייה הערבית מרוכזת ברובה הגדול בפריפריות.

ג'אבר עסאקלה: יש יישובים ששירותי הבריאות בהם ממש כמעט לא קיימים בשעות אחר הצוהריים.

ג'אבר עסאקלה: אתן דוגמה ליישוב אחד ליד נצרת, אכסאל, שהוא בין נצרת לעפולה.

ג'אבר עסאקלה: ביישוב, אחרי 19:00-18:30 אין שירותי בריאות למצבי חירום.

ג'אבר עסאקלה: עכשיו, בתקופת משבר הקורונה, כמה צעירים מהיישוב תפסו את הראש, לקחו יוזמה והקימו מין מוקד חירום ליישוב אכסאל, ובראשם – אני חייב לתת קרדיט לשמות – מוחמד סעדי, שהוא אח שעובד בבית החולים האנגלי, וד"ר ויסאם דראושה.

ג'אבר עסאקלה: הם הקימו את המוקד הזה, ויומיים אחרי שהקימו את המוקד הזה הייתה להם הצלת החיים הראשונה: בחור בן 40 שהגיע עם התקף לב.

ג'אבר עסאקלה: ללא המוקד הזה הבחור הזה היה פשוט מת.

ג'אבר עסאקלה: אני חושב שזה רק מצביע על המצב הלקוי של שירותי הבריאות ביישובים הערביים.

ג'אבר עסאקלה: חשוב לזכור את זה.

ג'אבר עסאקלה: חשוב שמשרד הבריאות יתחיל להסתכל ולהשקיע מאמצים כדי לשפר את שירותי הבריאות, בתוך היישובים הערביים בכלל ובפריפריה הצפונית והדרומית בפרט.

ג'אבר עסאקלה: חברים, החוק הזה שמוצע, יכול להיות שחלק גדול מכם אולי רואה בו היגיון, אבל אני רוצה להגיד שהגדולה של הצעת החוק היא בכך שהיא חושפת את המדיניות המפלה של התכנון במדינת ישראל מאז קום המדינה ועד היום.

ג'אבר עסאקלה: למה אני מתכוון?

ג'אבר עסאקלה: אני זכיתי לנהל את עמותת סיכוי, ושם עשינו מחקר על הכנסות הרשויות המקומיות הערביות.

ג'אבר עסאקלה: אם באמת הרשויות הערביות יגבו 100% של הארנונה על הבתים, למעשה, זה לא יכול להחזיק את המועצה עצמה.

ג'אבר עסאקלה: רוב ההכנסות היום, גם עם גבייה גבוהה, באמת באות מארנונה על מגורים.

ג'אבר עסאקלה: ארנונה לתעשייה כמעט לא קיימת – היא 15%–20% ובמקומות מסוימים אולי 0%.

ג'אבר עסאקלה: למה זה?

ג'אבר עסאקלה: כי אזורי התעשייה או אזורי התעשייה והמסחר שהוקמו עד אדמות אותם יישובים למעשה משויכים למועצות אזוריות יהודיות באזור.

ג'אבר עסאקלה: זה לא רק אזורי מסחר ותעשייה אלא גם בניינים של המדינה, בנייני ממשלה.

ג'אבר עסאקלה: אתן את הדוגמה של היישוב שבו אני גר, מע'אר.

ג'אבר עסאקלה: על אדמות מע'אר הוקמו מחנה צבאי ושני בתי כלא.

ג'אבר עסאקלה: הארנונה שלהם הולכת למועצה האזורית מרום הגליל.

ג'אבר עסאקלה: את כל השירותים שלהם הם מקבלים מהיישוב מע'אר.

ג'אבר עסאקלה: זה המצב הלא-הוגן שמלכתחילה הביא אותנו למצב הזה שהיום אין הכנסות מארנונה עסקית ואין הכנסות מארנונה על בנייני או נכסי המדינה.

ג'אבר עסאקלה: לכן, זה הסיפור כאן, זה הסיפור הגדול.

ג'אבר עסאקלה: לגבי החלק השני של החוק, של כאילו פינוי אשפה – שלושה שקלים על כל נפש לחודש וכו' – זה ממש, נגיד, שוויוני, אבל בואו נגיד כך: ביישובים שלנו גם הקורונה וגם חודש הרמדאן ביחד מעלים את שיעור האשפה אולי ב-100%.

ג'אבר עסאקלה: לכן, היה צריך להתחשב בזה שחודש הרמדאן הוא גם חודש שיש בו גידול באשפה ובצורך בפינוי אשפה זו.

ג'אבר עסאקלה: אני רוצה להעלות עוד שני נושאים שקשורים למשבר קורונה.

ג'אבר עסאקלה: נושא אחד – שוב אני מעלה את נושא הסטודנטים.

ג'אבר עסאקלה: חברים, הסטודנטים נאלצו לעזוב את מקומות העבודה – פוטרו או הוצאו לחל"ת.

ג'אבר עסאקלה: הם נדרשים לשלם שכר לימוד מלא, נדרשים לשלם שכר דירה ונדרשים לשלם על מעונות.

ג'אבר עסאקלה: ברגע שהמדינה התחילה לתכנן את התוכנית הכלכלית, היא לא הביאה בחשבון את המצוקה של הסטודנטים.

ג'אבר עסאקלה: היום יש דרישה גם לראשי האוניברסיטאות והמכללות גם ממשרד החינוך: חבר'ה, קחו את העניין לידיים.

ג'אבר עסאקלה: הסטודנטים זקוקים לסיוע; הסטודנטים זקוקים למלגות.

ג'אבר עסאקלה: צריך להוריד את שכר הלימוד.

ג'אבר עסאקלה: תכף אני בא להצביע על הקורונה.

ג'אבר עסאקלה: זה משמעותי מאוד, הנושא הזה של הסטודנטים.

ג'אבר עסאקלה: הדבר האחרון, המשפט האחרון, הוא בעניין הרופאים.

ג'אבר עסאקלה: בוגרי רפואה מחו"ל ומאות אנשים יושבים ומחכים שמשרד הבריאות יקרא להם לעבוד.

ג'אבר עסאקלה: חסר כוח אדם רפואי, ומשרד הבריאות לא מגייס אותם.

ג'אבר עסאקלה: הגיע הזמן שמאות הרופאים האלה ייכנסו למערכת, כי זקוקים להם.

ג'אבר עסאקלה: תודה רבה.

איתן גינזבורג: תודה רבה לחבר הכנסת ג'אבר עסאקלה.

איתן גינזבורג: חבר הכנסת סמי אבו שחאדה, בבקשה.

איתן גינזבורג: אחריו – חברת הכנסת סונדוס סאלח.

איתן גינזבורג: עשר דקות לרשותך, אדוני, בבקשה.

סמי אבו שחאדה: כבוד היושב-ראש, מי שנמצא מחברות וחברי הכנסת, סלאם עליכום.

סמי אבו שחאדה: אני מסכים לגמרי עם ידידי ד"ר יוסף ג'בארין, וזו לא פעם ראשונה.

סמי אבו שחאדה: בדרך כלל כשנושא שהוא יותר חשוב לאוכלוסייה, לחברה, הערבית, בסוף מי שדן בו ומי שמתחשב בו הוא הרשימה המשותפת.

סמי אבו שחאדה: זה לא מקרי.

סמי אבו שחאדה: אנחנו היינו מאוד רוצים להיות בעד החוק הזה.

סמי אבו שחאדה: אנחנו חושבים שהכוונה הייתה טובה; לזה שצריך לעזור למועצות המקומיות במצב החירום המאוד-קשה והמאוד-מורכב הזה אנחנו מסכימים לגמרי.

סמי אבו שחאדה: אבל כמו שכולם יודעים, הדרך לגיהינום רצופה כוונות טובות.

סמי אבו שחאדה: כוונה טובה – לא מספיק.

סמי אבו שחאדה: עלה כבוד השר וקנין ואמר לנו: יש הבנה, גם אצל השר דרעי, שיש משהו לא תקין.

סמי אבו שחאדה: בחוק הזה יש איזושהי תפיסה – מי שהציג, מי שהוביל את הקו זה ראשי הרשויות המקומיות, בעיקר הערביות אבל לא רק, גם חלק מהרשויות המוחלשות האחרות – שיש פה קריטריונים שהם בעייתיים.

סמי אבו שחאדה: יש קריטריונים בעייתיים, יש הבנה שיש בעיה בקריטריונים.

סמי אבו שחאדה: דרך אגב, בשני הקריטריונים יש בעיה.

סמי אבו שחאדה: אני מסכים לגמרי עם ידידי ג'אבר: הדרך היותר-טובה הייתה לעבוד לפי הצורך של המועצות.

סמי אבו שחאדה: המועצות היו צריכות לבוא ולהגיד: בתקופה הזאת, מצב החירום של הקורונה, יש לנו הוצאותx , ובגלל הרמדאן יש לנו הוצאות y, ולכן אנחנו צריכים את הסיוע הזה.

סמי אבו שחאדה: קריטריון אחד, כאשר מובן לכולם שהמצב במועצות השונות הוא מצב שונה ושיש צרכים שונים – אני הייתי חושב שצריך קריטריונים שעונים על הצרכים של המועצות.

סמי אבו שחאדה: עכשיו, בגלל המהירות, בגלל מצב החירום, באו אנשים ונתנו לנו את שני הקריטריונים האלה: לפי מספר התושבים ולפי ההכנסה מארנונה עסקית.

סמי אבו שחאדה: ברור לכולם שיש בעיה מאוד גדולה בקריטריון של הכנסה מארנונה עסקית, ונוצר מצב לא סביר.

סמי אבו שחאדה: אני הייתי מצפה שימשכו את הצעת החוק, יתקנו.

סמי אבו שחאדה: הרי אנחנו עובדים מהר.

סמי אבו שחאדה: היינו עובדים עוד שעה נוספת, מתקנים, מחזירים – כולנו היינו מצביעים בעד.

סמי אבו שחאדה: למה אנחנו צריכים להיות במקום – אנחנו צריכים להימנע בדבר כזה?

סמי אבו שחאדה: אם יש איזושהי הבנה שיש משהו לא תקין בהצעת החוק, היה צריך לתקן, ואז כולם היו מצביעים בעד.

סמי אבו שחאדה: יש משהו שהוא לא תקין בדרך של העבודה פה, שהוא מעורר המון שאלות.

סמי אבו שחאדה: אני באמת לא מסוגל להבין למה, ברגע שהייתה טעות, באו כל ראשי המועצות ואמרו: אדוני, יש פה טעות, בבקשה; הסבירו את הטעות, ההסבר מאוד רציונלי, מאוד הגיוני.

סמי אבו שחאדה: בא כבוד השר וקנין ואומר: נכון, יש הבנה גם במשרד הפנים, גם אצל שר הפנים.

סמי אבו שחאדה: כבוד השר דרעי אומר: נכון, יש משהו לא תקין.

סמי אבו שחאדה: היה מצופה שהיו מתקנים אותו, מחזירים אותו להצבעה – וכולם מצביעים בעד.

סמי אבו שחאדה: אני באמת לא יכול להבין למה הגענו למצב הזה.

סמי אבו שחאדה: דבר שני, אנחנו מגיעים עכשיו לחודש הרמדאן.

סמי אבו שחאדה: קודם כול צריך להגיד לראש הממשלה שחודש הרמדאן זה לא חג הרמדאן.

סמי אבו שחאדה: החג מגיע אחרי חודש הרמדאן.

סמי אבו שחאדה: כדאי שידעו את זה אחרי כמה שנים.

סמי אבו שחאדה: אתה מצפה שאנשים ידעו דברים בסיסיים.

סמי אבו שחאדה: לא מורכב מדי.

סמי אבו שחאדה: ואני רוצה לפנות לציבור שלנו בשפה הערבית לקראת חודש הרמדאן.

סמי אבו שחאדה: (אומר דברים בשפה הערבית, להלן תרגומם: שלום לציבור שלנו בכל מקום.

סמי אבו שחאדה: ראשית, ברצוני לאחל לכם חג שמח לרגל חג הרמדאן המבורך.

סמי אבו שחאדה: אנו מאחלים לכולם כמובן בריאות ושלום.

סמי אבו שחאדה: כדי שנוכל, אם ירצה האל, לעבור את החודש הזה בבריאות ובשלום ונשכיל לשמור על עצמנו וילדינו ומשפחותינו וזקנינו בתקופה הקשה הזאת של מגפת הקורונה – ואנו יודעים עד כמה קשה מה שאנחנו מבקשים, וגם אנו מקפידים על כך, כמובן – הבה ננסה כמידת יכולתנו לצמצם את המנהגים שאנו רגילים לקיים בחודש רמדאן בכל הקשור להכנסת אורחים.

סמי אבו שחאדה: מובן שאפשר לקיים את הטקסים הדתיים, ויש הסכם שלא יהיו טקסים דתיים במסגדים, אולם במצבים החברתיים היום-יומיים, במפגשים הגדולים של המשפחות, שייתכן שיתקהלו בהם עשרות, כל אחד יכול לסכן את חייו ואת חיי האנשים שהוא אוהב.

סמי אבו שחאדה: הכנסת האורחים מתבצעת בתוך המשפחה, בתוך החברה, בקרב האנשים הקרובים ביותר, כך שהאדם מסכן למעשה את עצמו ואת חיי האנשים הקרובים ביותר אליו.

סמי אבו שחאדה: אני מבקש מכל הציבור בכל לשון של בקשה לנסות ככל האפשר להישאר בבתים ולהישמע לכל הוראות משרד הבריאות, כדי שנוכל להגיע, אם ירצה האל, לעיד אל-פיטר בכמה שפחות נזק, נוכל למסור את ברכותינו לחג ונהיה, אם ירצה האל, באווירה חיובית בחג ולא נגיע אליו באווירה שלילית, חס וחלילה.

סמי אבו שחאדה: חג שמח ושלום לכם.

סמי אבו שחאדה: )

איתן גינזבורג: תודה רבה לחבר הכנסת שחאדה.

איתן גינזבורג: חברת הכנסת סונדוס סאלח, בבקשה, ואחריה – חברת הכנסת אימאן ח'טיב יאסין.

איתן גינזבורג: אם היא לא תגיע ניתן לחבר הכנסת עודה, לפנים משורת הדין.

איתן גינזבורג: בבקשה, גברתי, עשר דקות לרשותך.

סונדוס סאלח: כבוד היושב-ראש, חברי וחברות הכנסת, אנחנו מדברים על חוק הניקיון, שהוא בעצמו צריך לעבור ניקיון – ניקיון מאפליה, ניקיון ממדיניות מכוונת נגד החברה הערבית, וברוח חוק הלאום, אשר רואה באזרח הערבי אזרח סוג ב' ואפילו סוג ג'.

סונדוס סאלח: במדינה מתוקנת בעולם, כשמחלקים משאבים מדברים על מדדי הוגנות, ואפילו לא שוויון – הוגנות.

סונדוס סאלח: החלש מקבל יותר משאבים מהחזק על מנת לגשר על הפערים.

סונדוס סאלח: במקרה הזה אנחנו קצת ויתרנו על ההוגנות, ואנחנו מבקשים שוויון בין כל הרשויות המקומיות.

סונדוס סאלח: בחוק הזה, הממשלה – בניגוד לצוותי הרפואה, שכולנו מצדיעים להם ומודים להם על התפקיד הגדול מאוד במשבר הזה – הממשלה בוחרת את מי להנשים.

סונדוס סאלח: צוותי הרפואה מסתכלים על כל החולים כאחד: מי שצריך מערכת הנשמה, מי שצריך טיפול – מטפלים, מנשימים.

סונדוס סאלח: אבל בחוק הזה הממשלה מחליטה את מי להנשים מהרשויות המקומיות, ועוד פעם מחלישים את החלשים, ועוד פעם הקורבנות של החוק הזה הם היישובים הערביים, אשר סובלים מלא מעט אתגרים.

סונדוס סאלח: יותר מ-50% מהחברה הערבית, מהמשפחות בחברה הערבית, הן משפחות מתחת לקו העוני.

סונדוס סאלח: כלל היישובים הערביים סובלים מאי-הרחבה והתפתחות של שטח השיפוט שלהם.

סונדוס סאלח: מה שקורה בחוק הזה, בעצם: הרצחת וגם ירשת.

סונדוס סאלח: כאילו שיש לנו את האפשרות שיהיו לנו אזורי תעשייה ועסקים בתוך היישובים הערביים והתפתחות בשטח השיפוט ואנחנו בחרנו שלא לעשות זאת.

סונדוס סאלח: לא.

סונדוס סאלח: אנחנו סובלים ממדיניות מפלה – מפלה את היישובים הערביים בכל התחומים, בטח בהתרחבות ביישובים הערביים וברשויות המקומיות.

סונדוס סאלח: אני רוצה לספר לכם סיפור על הכפר שלי, כפר משהד, יישוב בגליל, בצפון.

סונדוס סאלח: ליד הכפר הזה יש אזור תעשייה.

סונדוס סאלח: קוראים לו אזור התעשייה ציפורי.

סונדוס סאלח: אזור התעשייה הזה שייך לעיריית נוף הגליל, שקודם קראו לה נצרת עילית, והיא החליפה את השם שלה כי לא טוב להם עם הקונוטציה של השם נצרת או של עיר ערבית אחת.

סונדוס סאלח: אזור התעשייה הזה שייך לנוף הגליל, הארנונה שלו משולמת לנוף הגליל, והוא היה על שטחים של היישוב משהד.

סונדוס סאלח: מה אנחנו מקבלים לפי החוק הזה?

סונדוס סאלח: לפי החוק הזה אנחנו בכפר משהד מקבלים כ-100,000 שקלים, ונוף הגליל מקבלים מעל 3.5 מיליון שקלים.

סונדוס סאלח: אזור התעשייה, שממוקם על אדמותיו של כפר משהד – אנחנו, התושבים של כפר משהד, סובלים מאזור התעשייה הזה ברמת זיהום האוויר אשר נמצא בכפר, הרעש המתמשך, הפקקים, אשר כל ילד וילדה, כל תלמיד ותלמידה, כל עובד, כל אימא, כל הורה, כל עובר אורח בכפר משהד סובל מדרך פקוקה במשך כל שעות היום.

סונדוס סאלח: אנחנו סובלים ביישוב הזה בכל מובן המילה, ושוב אנחנו מוענשים בחלוקת תקציב מפלה בכל הרמות האפשריות.

סונדוס סאלח: שוב במשבר הזה אנחנו מחלישים את החלשים, מחזקים את החזקים ונכנסים לעוד פלונטר ועוד משבר כלכלי גדול, שההשלכות שלו עדיין לפנינו, ועוד נהיה בפתח של משבר כלכלי מאוד גדול.

סונדוס סאלח: אם לא נפתור את הבעיות הכלכליות ברשויות הערביות, הן לא יוכלו להתמודד עם משבר הקורונה, ואנחנו נהיה בפתח של גל הידבקות שני, שלישי ורביעי שלא יסתפקו רק בחברה הערבית.

סונדוס סאלח: תודה.

איתן גינזבורג: תודה רבה לחברת הכנסת סונדוס סלאח.

איתן גינזבורג: חברת הכנסת אימאן ח'טיב – אינה נוכחת.

איתן גינזבורג: חבר הכנסת איימן עודה, בבקשה.

איימן עודה: כבוד היושב-ראש, עמיתיי חברי הכנסת וחברות הכנסת, יש שתי עובדות: העובדה הראשונה היא שרוב הציבור בחר שבנימין נתניהו לא יהיה ראש הממשלה – אם זה כל המשותפת, ואם זה העבודה-גשר-מרצ לשעבר, אם זה כחול לבן המורחבת, שיצאה עם הסיסמה "רק לא ביבי", ואנשים הצביעו בעדה בגלל שהיא אמורה להיות החלופה של בנימין נתניהו, ואם זה ישראל ביתנו, שהם בעצם ימין, אבל יש להם עמדה ברורה נגד בנימין נתניהו.

איימן עודה: יש רוב בקרב הציבור, אפילו אם הוא רוב דחוק, שאמר לא לבנימין נתניהו, כלומר בנימין נתניהו נמצא על כיסא ראש הממשלה למרות שרוב הציבור במדינה כבר אמר את עמדתו בצורה הברורה ביותר.

איימן עודה: והבחירות האחרונות היו די ברורות.

איימן עודה: המרכיב האישי והמרכיב האידיאולוגי של ראש הממשלה עמדו במקום מאוד חשוב בבחירות האחרונות.

איימן עודה: למרות זאת, יש רוב, אומנם דחוק, בקרב הציבור שאמר: לא לבנימין נתניהו.

איימן עודה: העובדה השנייה היא עצם העובדה שהרשימה המשותפת עלתה בשני מנדטים.

איימן עודה: נתניהו לא הצליח להרכיב ממשלת ימין צרה, ממשלה הומוגנית, ממשלה שמסכימה על הכול, ובין היתר לחסל את המרחב הדמוקרטי.

איימן עודה: אז היו בעיות במשך חודש וחצי, הורכבה ממשלה, והבעיות יישארו על כנן רק בגלל התחזקות הרשימה המשותפת.

איימן עודה: אני מניח שיהיו בחירות חדשות לפני שתסתיים שנה וחצי, גם בגלל שראש הממשלה לא רוצה להעביר את ראשות הממשלה לבן אדם אחר.

איימן עודה: אז עוד כמה חודשים, עוד שנה, שנה וחודשיים, יהיו בחירות אך ורק בגלל העלייה בשני מנדטים של הרשימה המשותפת – הדבר שמנע מבנימין נתניהו להרכיב ממשלת ימין צרה.

איימן עודה: אני מבין מהדבר הזה – והציבור שלנו צריך להבין: רק כוח, אחדות.

איימן עודה: נכפה את עצמנו.

איימן עודה: אף אחד לא ייתן לנו את המעמד שלנו.

איימן עודה: אנחנו ניקח אותו בעצמנו.

איימן עודה: אני שומע בתקופה האחרונה נימה שונה מקברניטי המדינה.

איימן עודה: גם ממנהיגים באופוזיציה – שמעתי את יאיר לפיד בשבועיים האחרונים.

איימן עודה: הוא מרבה לדבר על יהודים וערבים, ערבים ויהודים, כי הוא מבין שאי-אפשר להחליף את בנימין נתניהו בלי משקלה של האוכלוסייה הערבית.

איימן עודה: זה – כתוצאה מהכוח המתחזק שלנו.

איימן עודה: עכשיו אני גם שומע שמדברים על שר ערבי.

איימן עודה: שר ערבי זה חלק מתפיסה חדשה אצל נתניהו: במקום לתקוף את הציבור עצמו, אנחנו ננסה לקדם שלום כלכלי-אזרחי עם הציבור כולו ולתקוף את הקיצוניים מהרשימה המשותפת.

איימן עודה: כלומר במקום "ערבים נוהרים", "ערבים רוצים להשמיד אותנו", לתקוף את קבוצת בני סח'נין, לתקוף את העיר קלנסווה – לא, צריך לנסות לעשות מין שלום כלכלי, תוכנית כלכלית כזאת או אחרת, לדבר בצורה כביכול פייסנית: אתם אזרחים, מגיעות לכם זכויות של אינדיבידואלים – בוודאי לא זכויות קולקטיביות, כי אנחנו לא רואים בכם קבוצה לאומית, וזאת מדינה יהודית.

איימן עודה: לא מגיע לכם יותר מזכויות אינדיבידואליות.

איימן עודה: אבל הבעיה היא הקיצוניים של הרשימה המשותפת.

איימן עודה: לכן, גם שר ערבי הוא חלק מהתפיסה הזאת של לא לתקוף את הציבור עצמו אלא לנסות לחבק זרמים וקבוצות פה ושם.

איימן עודה: אבל תמיד לתקוף את ההנהגה הפוליטית.

איימן עודה: גם זה חלק מהתחזקות הציבור הערבי.

איימן עודה: כולם מנסים או להתיישר או להחליף דרך כתוצאה מההתחזקות הזאת.

איימן עודה: אנחנו, האזרחים הערבים והיהודים הדמוקרטים, צריכים להבין מזה שאנחנו צריכים להמשיך להתחזק, להמשיך להיות מאוחדים, לשמר את הרשימה המשותפת, שהיא היחידה שנשארה מאוחדת ואיתנה מול ראש הממשלה בנימין נתניהו.

איימן עודה: זה לא כחול לבן שהתפרקה, זה לא העבודה-גשר-מרצ שהתפרקו – זאת הרשימה היחידה שנשארה מאוחדת, איתנה ועומדת מולו.

איימן עודה: אנחנו צריכים להמשיך באותה דרך ולחזק אותה.

איימן עודה: כך כולם יתיישרו.

איימן עודה: תודה רבה.

איתן גינזבורג: תודה רבה לחבר הכנסת עודה.

איתן גינזבורג: חבר הכנסת אלון שוסטר, בבקשה, אדוני.

איתן גינזבורג: אחריו – חברת הכנסת מיקי חיימוביץ'.

איתן גינזבורג: חמש דקות לרשותך, אדוני.

אלון שוסטר: כן, מספיק.

אלון שוסטר: דבר ראשון אני רוצה לומר לגבי החוק.

אלון שוסטר: בואו נחזור לחוק.

אלון שוסטר: עד עכשיו עסקנו בפוליטיקה מעניינת אבל לא רלוונטית לעניין.

אלון שוסטר: אנחנו נמצאים כרגע בדיון על חוק שבין השאר מאפשר את המימון לאותן רשויות שצריכות לספוג את הירידה בהכנסותיהן כתוצאה מזה שהמדינה מסייעת לבעלי העסקים – ושמענו בהקשר לרשויות הערביות למה הן לא מקבלות.

אלון שוסטר: תכף, ניגע גם בזה בהמשך.

אלון שוסטר: אבל אני נגעתי בנושא נוסף, וזה האפליה של חקלאים ושל מבנים חקלאיים ושטחים חקלאיים שמשום מה במסגרת הסיוע לא זוכים לכך.

אלון שוסטר: קיבלנו הבטחה שזה יתקיים במסגרת ייעודית לאותם ענפים חקלאיים שנפגעו, כמו פרחים, תבלינים ואחרים.

אלון שוסטר: הנושא השני הוא הבקשה שלנו שעוד רשויות לא מאוד חזקות, מאשכול 6, ייכנסו למעגל הסיוע לניקיון.

אלון שוסטר: אני רוצה לומר מילה בעניין הסיוע לרשויות הערביות.

אלון שוסטר: אין שום ספק שעם קשר ל-80 מיליארד ובלי קשר – אני, אגב, מברך מאוד את הרשימה המשותפת על גילוי האחריות בהצבעה בעד העברת התוספת לתקציב.

אלון שוסטר: בלי קשר לכך, חובת הממשלה לדאוג לכל המגזרים, ובהקשר זה – למגזר הערבי, הדרוזי.

אלון שוסטר: אני מאוד מקווה שאכן כך תעשה הממשלה הקרובה.

אלון שוסטר: כחלק מהסיוע, כמובן, יש לתכנן ויש להקים אזורי תעשייה ותעסוקה מניבים עבור הרשויות.

אלון שוסטר: אבל החוק הזה, מה שיש בו, אם רוצים לתקוף אותו, זה שחלק מהמקור לסיוע לרשויות בא מתוך חוק הניקיון.

אלון שוסטר: עכשיו השאלה אם זה ראוי או לא.

אלון שוסטר: זאת שאלה מעניינת.

אלון שוסטר: לא שמעתי התייחסות רבות לזה, אבל ברור שבהקשר הזה, אם הוא מקור לאותה רשות שנפגעה, אז מחזירים לה את מה שצריך להחזיר לה.

אלון שוסטר: הרכיב השני זה עבור הניקיון.

אלון שוסטר: גם כאן הזכיר חבר הכנסת טיבי את ההצעה של מה שקוראים "סביבה שווה" – פרויקט רחב תקציב שהרשויות הערביות לא הצליחו לנצל.

אלון שוסטר: אני פונה ומבקש מעל הבמה הזאת, בהזדמנות הזאת, מהמשרדים הרלוונטיים – האוצר והגנת הסביבה – למצוא את הדרך לא רק לתת הארכה, עוד שנה, שייתכן שלא תעשה שום דבר, אלא למצוא מהן נקודות המכשול, מהם צווארי הבקבוק, למשל פרויקטורים שידאגו לבצע את העבודה הזאת.

אלון שוסטר: הרי לא סתם אנחנו רואים שוב ושוב שרשויות חלשות יותר – יוצא שהן גם לא מסוגלות לממש את התקציבים.

סעיד אלחרומי: – – –

אלון שוסטר: אני מבקש שהכסף הזה שנועד לניקוי הסביבה, לשיפור הרווחה של התושבים, של השכנים שלנו, יוצע, ולא רק לומר שניתן עוד שנה, אלא שנמצא את הדרך שהוא יוצע.

אלון שוסטר: אני מקווה שהסיוע הזה לניקיון אכן ישפיע על הניקיון החברתי ועל הדמוקרטיה במרחב הציבורי של מדינת ישראל.

אלון שוסטר: תודה רבה.

איתן גינזבורג: תודה רבה לחבר הכנסת אלון שוסטר.

איתן גינזבורג: השר זאב אלקין יתייחס להסתייגויות שהועלו.

איתן גינזבורג: הזמנתי את השר כי חברת הכנסת חיימוביץ' אינה נוכחת במליאה.

קריאה: – – –

איתן גינזבורג: אה, אז אם השר יוכל להמתין – לפני כן ניתן לחברת הכנסת חיימוביץ'.

איתן גינזבורג: אנחנו יודעים שאנחנו במעבר בין ועדת הקורונה, ולכן – בבקשה, גברתי, חמש דקות.

מיכל (מיקי) חיימוביץ': תודה רבה.

מיכל (מיקי) חיימוביץ': אדוני היושב-ראש, מכובדיי, השר, חבריי חברי וחברות הכנסת, אני רוצה לפתוח בהתייחסות לחוק עצמו ולחזור על דברים שאני אמרתי בוועדה.

מיכל (מיקי) חיימוביץ': אני מבינה את המצוקה של הרשויות המקומיות – וואו, אני צריכה לנשום רגע.

איתן גינזבורג: כן, המים בדרך.

מיכל (מיקי) חיימוביץ': אני מתנצלת, אני רצתי לפה.

איתן גינזבורג: אני אגיד לך מה, חברת הכנסת חיימוביץ', לא נהוג שיש ועדת קורונה בזמן מליאה, אבל בצוק העיתים אפשרו את זה.

קטי קטרין שטרית: זה מראה את הכושר שלנו – – –

מיכל (מיקי) חיימוביץ': זה מה שקורה אחרי חודשיים שלא עושים כושר, בדיוק.

איתן גינזבורג: הממשלה אישרה רק 100 מטר.

מיכל (מיקי) חיימוביץ': בוחרים את המדרגות.

מיכל (מיקי) חיימוביץ': אני אתחיל מהתחלה.

מיכל (מיקי) חיימוביץ': אדוני היושב-ראש, מכובדי השר, אני רוצה לפתוח בהתייחסות לחוק עצמו ולחזור על דברים שאני אמרתי בוועדה.

מיכל (מיקי) חיימוביץ': אני מבינה את המצוקה של הרשויות המקומיות ואת הפגיעה בהכנסות שלהן כתוצאה מאי-תשלום ארנונה עסקית, וברור לי שההצעה להשלים את התוכנית הגדולה של הפיצוי מקרן הניקיון אפשרה בכלל את המהלך הכולל הזה.

מיכל (מיקי) חיימוביץ': אבל אני רוצה לשוב ולהתריע: קרן הניקיון היא קרן שמיועדת בין השאר להצעיד את מדינת ישראל למאה ה-21 בכל מה שקשור לטיפול בפסולת ומחזור.

מיכל (מיקי) חיימוביץ': ישראל בפיגור מחריד אחרי העולם, ואנחנו חייבים להפסיק עם הטמנה ולמצוא פתרונות אחרים.

מיכל (מיקי) חיימוביץ': קרן הניקיון היא לא הקופה הקטנה של האוצר למקרה חירום, ואני שמחתי לשמוע את השר אלקין מתחייב בוועדת הכספים שמקרה כזה לא יישנה.

מיכל (מיקי) חיימוביץ': אני רוצה להגיד כאן לעמיתיי מהרשימה המשותפת שאני מסכימה לטענותיכם על כך שיש מיעוט של עסקים ושירותים בשטחן של הרשויות המקומיות הערביות.

מיכל (מיקי) חיימוביץ': יש כאן אפליה מתמשכת שמייצרת בחוק הזה עיוות מובנה בכך שהכסף מחולק כאן על פי מפתח של אובדן הכנסות מעסקים, ולכן הפיצוי לרשויות הערביות יהיה קטן יחסית.

מיכל (מיקי) חיימוביץ': ברור שיש כאן בעיה מורכבת הרבה יותר מהיקפו של החוק הזה שצריך לטפל בה מהשורש.

מיכל (מיקי) חיימוביץ': אדוני היושב-ראש, אני רוצה לנצל את הבמה שניתנה לי כאן היום כדי להרחיב קצת את התמונה.

מיכל (מיקי) חיימוביץ': תראו, נגיף הקורונה משתולל בעולם וממשיך לגבות קורבנות רבים.

מיכל (מיקי) חיימוביץ': רק אתמול נאמתי כאן במליאת הכנסת ביום השואה ודיברתי על ניצולי השואה שהצליחו לשרוד בתופת אבל לא עמדו במלחמה מול הנגיף.

מיכל (מיקי) חיימוביץ': המאבק בנגיף הקורונה מביא אותנו להתמודד עם שאלות כבדות: כיצד להניע מחדש את הכלכלה; כיצד לשחרר את האזרחים מהסגר בלי להחריף את התפשטות הנגיף – שאלות מורכבות שבכל העולם מנסים להתמודד איתן.

מיכל (מיקי) חיימוביץ': אבל היום, דווקא היום, אני רוצה להעלות כאן מחשבה שמרחיקה לכת מעבר להתמודדות הקשה והיום-יומית עם המגפה.

מיכל (מיקי) חיימוביץ': למי שלא יודע, ברחבי העולם מצוין היום יום כדור הארץ.

מיכל (מיקי) חיימוביץ': והינה, אנחנו בסגר, עם מסכות על פנינו, והכדור שלנו בחוץ – הטבע כמו מחייך.

מיכל (מיקי) חיימוביץ': הוא מחייך כי נתנו לו הפוגה, הפוגה מההרס השיטתי שבני האנוש גורמים לו, ומאיימים על עתידו ועל עתיד ילדינו שיגדלו בו.

מיכל (מיקי) חיימוביץ': תחשבו על זה: ביום כדור הארץ 2020 המטוסים הפסיקו לטוס, הצריכה ירדה באופן קיצוני, מחיר הנפט ברצפה וחיות הבר חוגגות חופשיות, בלי פחד, בטבע.

מיכל (מיקי) חיימוביץ': זה הזמן לעצור רגע ולחשוב: האם אין כאן שיעור עבורנו, בני האנוש?

מיכל (מיקי) חיימוביץ': האם הנגיף לא מביא איתו מסר נוסף?

מיכל (מיקי) חיימוביץ': כי אתם מבינים, כל מי שעוסק בסביבה ואקולוגיה יכול להגיד לכם שהכתובת הייתה על הקיר.

מיכל (מיקי) חיימוביץ': נגיף הקורונה הוא רק הפרומו, הצגה ראשונה לאסון הרבה יותר קשה, שיכול לגרום חלילה להרבה יותר הרוגים ומתים.

מיכל (מיקי) חיימוביץ': אני מדברת כמובן על משבר האקלים, שמרחף כל הזמן מעלינו.

מיכל (מיקי) חיימוביץ': משבר הקורונה צריך להיות קריאת השכמה לכולנו, לפתוח לנו את העיניים ולתת לנו הצצה לעתיד לבוא.

מיכל (מיקי) חיימוביץ': האם אנחנו נמשיך להשקיע בדלקים מאובנים מזהמים בשם אינטרסים כלכליים של טייקונים ובעלי הון על חשבון הבריאות והעתיד של האזרחים או שנקדם רפורמות שיקדמו מקורות של אנרגיה מתחדשת?

מיכל (מיקי) חיימוביץ': האם נמשיך להתיר רמות גבוהות של זיהום אוויר שאותו כולנו נושמים וממנו מתים בישראל כל שנה 2,500 בני אדם או שנקדם תוכנית סדורה להפחתת רמות פליטה ורמות זיהום באוויר?

מיכל (מיקי) חיימוביץ': האם נלמד את השיעור או שאחריו נחזור לסורנו ונמשיך לנצל את הכדור הזה עד תום?

מיכל (מיקי) חיימוביץ': אלו ימים קשים, אבל המשבר הזה יכול להיות מכונן.

מיכל (מיקי) חיימוביץ': אנחנו צריכים לנצל את התקופה הזאת דווקא לבנות את הדברים מחדש טוב יותר; לשקם את ההרס.

מיכל (מיקי) חיימוביץ': עלינו לראות בשיעור שאנחנו חווים עכשיו הזדמנות חדשה לעולם טוב יותר.

מיכל (מיקי) חיימוביץ': תודה רבה.

איתן גינזבורג: תודה רבה לחברת הכנסת מיקי חיימוביץ'.

איתן גינזבורג: אדוני כבוד השר להגנת הסביבה, חבר הכנסת זאב אלקין, בבקשה.

איתן גינזבורג: אחריו יסכם את הדיון יושב-ראש ועדת הכספים עודד פורר.

איתן גינזבורג: אנחנו כבר מצלצלים כדי שאנשים ידעו שאנחנו לקראת הצבעה.

זאב אלקין: תודה רבה, אדוני היושב-ראש.

זאב אלקין: חבריי חברי הכנסת, אני רוצה להשיב בקצרה לכמה מהטענות שעלו כאן.

זאב אלקין: הקשבתי להן בחדרי כאן בכנסת.

זאב אלקין: לפני זה אני רוצה להודות לחברי הכנסת על ההתגייסות להעברה מהירה של החוק.

זאב אלקין: אני חושב שזה היה מאוד מאוד חשוב.

זאב אלקין: אני דיברתי על זה כאן כשהצגתי את החוק בקריאה ראשונה, וזה שאנחנו מגיעים לסיום הדיון, אני חושב שזה באמת אות כבוד לכנסת – וההתגייסות, אגב, מעבר לפוליטיקות, מכל המפלגות, לדיון מהיר ויעיל.

זאב אלקין: במיוחד אני רוצה להודות ליושב-ראש ועדת הכספים חבר הכנסת פורר ולחברי הוועדה, על כך שבאמת התגייסו באותו יום שהחוק עבר בקריאה ראשונה כאן במליאה, וקיימנו דיון רציני ומעמיק בהצעת החוק כדי להכין אותה לקריאה שנייה ושלישית, וכן על ההערות המועילות שלהם, שבסופו של דבר לדעתי שיפרו את הצעת החוק, ולמעשה הביאו תוצר יותר טוב ויותר נכון.

עודד פורר: זה הצליח בין היתר בגלל ההשתתפות שלך וההגעה שלך.

עודד פורר: חשוב שידעו שכששר מגיע לוועדה יותר קל לתאם חקיקה.

עודד פורר: אני חושב שהנוכחות שלך ברמה האישית סייעה מאוד.

זאב אלקין: בדיוק.

זאב אלקין: העירה פה מזכירת הכנסת.

זאב אלקין: אני מכיר את זה משנים רבות של – – –

אחמד טיבי: הוא היה יושב-ראש קואליציה – – –

זאב אלקין: אני אפילו מכיר את זה קודם, חבר הכנסת טיבי, מתפקודי כחכפ"ש בוועדת הכספים עוד מהקדנציה הראשונה שלי בכנסת.

זאב אלקין: אני יודע – – –

אורי מקלב: – – – נשארו בשירותים – – –

זאב אלקין: אני יודע שהכנסת זה מקום שמקיים דיון מועיל.

זאב אלקין: לא כל החוכמה נמצאת בממשלה – למדתי את זה עוד מהיום הראשון שלי בכנסת – ולכן, אם רוצים שהדברים יעברו מהר ולא ייסחבו, אז כדאי שכל מי שיכול לחתוך במקום ולקבל החלטות יקיים גם שיח מקדים עם חברי הוועדה והיושב-ראש שלה וגם יהיה נוכח במקום, כדי לאפשר הגעה לפשרות נכונות, שבסופו של דבר בעיניי רק מועילות, מזרזות את התהליך וגם מביאות לתוצר מוגמר הרבה יותר טוב.

זאב אלקין: לכן אני נהגתי לפי הניסיון שלי, ואני חושב שצודק יושב-ראש הוועדה שאם לא הייתי שם זה היה יכול להיסחב לעוד כמה דיונים.

זאב אלקין: היכולת שלנו לעצור את הישיבה ולקיים דיון ולמצוא פתרונות לחלק מהבעיות על המקום בהחלט שיפרה את המצב.

זאב אלקין: אני חושב שהחלטה של הוועדה להוסיף סוציו-אקונומי 6 היא חריגה מבחינתנו.

זאב אלקין: לא יכולנו לעשות את זה ברמת הדיון הממשלתי – אני לא חושב שהיו מאפשר לנו – אבל אני חושב שהוועדה, בתנאים החריגים האלה, צדקה פה.

זאב אלקין: כמובן, אי-אפשר הכול.

זאב אלקין: ברגע שהוספנו את 6 קיבלתי פניות מראשי הרשויות של 7: למה אנחנו לא בפנים?

זאב אלקין: ליבי איתם, אבל צריך לחתוך איפשהו, כי היה פה עיקרון מאוד חשוב, ודיברה על זה חברת הכנסת חיימוביץ', ואני הקפדתי עליו: אנחנו הלכנו על מקסימום סיוע שאפשר להביא, אבל בלי למוטט את התוכניות האסטרטגיות של הקרן, כדי להגיע לאיזון הנכון בין המטרה הראשית של הקרן – לפעול לצמצום ההטמנה – לבין המטרה המשנית – סיוע לרשויות מקומיות גם בשגרה וגם בעת חירום, כפי שאנחנו עושים כאן.

איתן גינזבורג: חבר הכנסת עודה, חבר הכנסת עודה, בבקשה, לא עם הגב כלפי נואם, וגם לשמור על השקט בכל האגף הזה של המליאה.

איתן גינזבורג: תודה.

זאב אלקין: עכשיו, לגבי הטענה הבסיסית שהושמעה גם בקריאה הראשונה וגם עכשיו על ידי חברי הכנסת של הרשימה המשותפת, אני כבר אמרתי כאן בדיון המקדמי, אמרתי את זה בוועדה, ואני חוזר ואומר: הבעיה היא לא בחוק; הבעיה היא במציאות הכלכלית-חברתית שקיימת כרגע במדינת ישראל, שבאמת, כמות העסקים ברשויות של המגזר הלא-יהודי היא פרופורציונלית נמוכה.

זאב אלקין: זו תופעה שצריך לטפל בה, וצריך לפתח מגזר עסקי ברשויות האלה.

זאב אלקין: זה תפקידם של ראשי הרשויות; זה תפקידה של הממשלה.

זאב אלקין: זה נכון לגבי הרשויות של המגזר.

זאב אלקין: זה נכון – סוגיה אחרת, לא רלוונטית לחוק הזה, אבל אני דווקא בזה מנסה לטפל בכובע אחר שלי כשר ירושלים בשנים האחרונות ולפתח כמה שאפשר את המגזר העסקי בשכונות הערביות בירושלים, כי אני חושב שזה קריטי, גם לתושבים וגם למצב הכולל של העיר.

זאב אלקין: לכן, אני בהחלט מבין את הטענה הזאת, רק המזור לה הוא לא דרך החוק הזה, אלא המזור לה הוא דרך פיתוח כלכלי רלוונטי של המגזר העסקי ברשויות האלה, כי פה, בחוק הזה, ברגע ששמנו בסעיף הראשון את המטרה לפצות את הרשויות על אובדן ההכנסות מהעסקים כדי שלא יתמוטט הטיפול בפסולת, אז מי שאין לו על מה לפצות, אי-אפשר גם להביא לו סיוע בנושא הזה.

זאב אלקין: לכן אני רוצה להתריע בפני חברי הכנסת שאם ההסתייגות של חברי הכנסת של הרשימה המשותפת תעבור, המשמעות של זה היא הורדת סיוע מהרבה מאוד רשויות שכרגע רשומות כאן, כן?

זאב אלקין: יהיה להן אובדן הכנסות מהעסקים, אבל הן למעשה יימחקו מהרשימה של הרשויות שיקבלו סיוע בסעיף הזה, שהוא הסעיף העיקרי של החוק.

זאב אלקין: אני מבין את הרצון להביא את ההסתייגות הזאת להצבעה מבחינה עקרונית, אבל אני מבקש מחברי הכנסת, כמובן, להבין שנוסף למחאה עקרונית יש פה חוק, ואם ההסתייגות הזאת תעבור, למעשה החוק ינוטרל מהמשמעות שלו, כי הוא לא יוכל להביא מזור להרבה מאוד רשויות, ולמעשה כל העסקה של פטור מארנונה לעסקים תתפוצץ, כי אנחנו נצטרך למשוך את החוק וההנחה לא תינתן.

זאב אלקין: לכן אני מפציר בחברי הכנסת, בלי שום קשר לשיוך המפלגתי שלהם, להצביע נגד ההסתייגות הזאת, כי העברת ההסתייגות משמעותה היא פשוט עצירה של כל התהליך הזה של פטור מארנונה לעסקים שאמור להתרחש בעוד שבוע.

זאב אלקין: זה לא נושא שאפשר לשחק בו במגרש הפוליטי.

זאב אלקין: כמובן במסלול השני, שהוא סיוע תוספתי לרשויות, שם דווקא משקלן של הרשויות של המגזר הוא אפילו מעבר למשקלן באוכלוסייה, כי לצערי – –

אוסאמה סעדי: על זה לא הגשנו הסתייגות.

זאב אלקין: אני יודע.

זאב אלקין: – – כי לצערי, משקלם בסוציו-אקונומי 1–5 הוא גבוה.

זאב אלקין: גם זה לא מסיבות טובות – משקלן גבוה כי הן בסוציו-אקונומי נמוך, אבל שם זה בהחלט כן בא לידי ביטוי.

זאב אלקין: אני גם שמח שהצלחנו להגיע להבנה – אני כשר להגנת הסביבה מאוד שמח שעזרתם לי לשכנע את משרד האוצר בכך שהחלטה מאוד חשובה שאנחנו מפעילים בנושא של "סביבה שווה", וגאים בה, כדי לעזור בפרויקטים שונים, הסביבתיים, לרשויות של המגזר – – –

אחמד טיבי: האם תחזור על ההתחייבות שלך למענן?

זאב אלקין: אני תכף אעשה את זה.

זאב אלקין: אחמד, מניסיוני למדתי שטוב הלב של האוצר שניתן בשעות, בדקות האחרונות של דיון בוועדה, כדאי למסמר אותו גם בדברים במליאת הכנסת ליתר ביטחון.

זאב אלקין: אני בהחלט מתכוון לחזור על זה – שאני מאוד מאוד שמח שהצלחנו להגיע להבנות עם משרד האוצר שהוא יתמוך ויסייע לנו להעביר החלטת ממשלה שתאריך את תוקף הפעילות של החלטת ממשלה על "סביבה שווה" לעוד שנה, לשנת 2021, כדי לאפשר את המיצוי של הכספים האלה.

זאב אלקין: אלה משאבים גדולים – לפי ההערכה שלנו זה סביב כ-100 מיליון שקל שעלולים היו להיות לא מנוצלים ולחזור לקופה הכללית של הקרן – ומאוד חשוב שהם יגיעו ליעדם וישפרו את המצב הסביבתי ואת הטיפול בפסולת ברשויות של המגזר הלא-יהודי.

זאב אלקין: לכן, גם כאן הדרישה של חברי הוועדה – שלא באה לידי ביטוי בחוק אבל באה לידי ביטוי בגיוס של משרד האוצר לתמיכה בהארכת ההחלטה הזאת – אני חושב שהיא דרישה חשובה, ובסך הכול הגענו למשהו חיובי וחשוב בהזדמנות הזאת, ולכן אני דווקא מודה לכם על ההתעקשות שלכם.

זאב אלקין: בסופו של דבר, גם כאן הגענו לתוצאה טובה, גם לציבור, לאזרחי מדינת ישראל, וגם לסביבה.

ג'אבר עסאקלה: השרה המיועדת מסכימה?

אורלי לוי אבקסיס: אני לא בעניין.

אורלי לוי אבקסיס: אני מסכימה.

אורלי לוי אבקסיס: בעניין הזה אני מצביעה – – –

זאב אלקין: עד כאן

זאב אלקין: פחות או יותר הדברים שרציתי לשתף בהם את חברי הכנסת מבחינת הראייה שלי של הדיונים שהיו כאן, ושוב – להודות לחברי הכנסת על ההתגייסות להעברת החוק החשוב הזה, לבקש מהם, כפי שאמרתי – אם הרשימה המשותפת תחליט להביא הסתייגויות להצבעה, לבקש מהם להצביע נגד ההסתייגויות, כי העברה של אחת משתי ההסתייגויות האלה פשוט מפילה את כל החוק, ולמעשה תחסום את היכולת לתת סיוע גם לרשויות וגם לבעלי עסקים.

זאב אלקין: אני מבקש מהכנסת לדחות את ההסתייגויות ולאשר את הצעת החוק בנוסח שהוועדה הכינה.

זאב אלקין: תודה רבה.

איתן גינזבורג: תודה רבה לשר אלקין.

איתן גינזבורג: חבר הכנסת עודד פורר, יושב-ראש ועדת הכספים, יסכם את הדיון, ומייד לאחר מכן נעבור להצבעות.

עודד פורר: תודה, אדוני היושב-ראש.

עודד פורר: חבריי חברי הכנסת, תמיד האויב של הטוב הוא העוד-יותר-טוב, ואמרתי את זה לא פעם ולא פעמיים בחקיקה שהבאנו כאן לכנסת.

עודד פורר: החקיקה הזאת היא טובה לשעתה, ולכן היא גם הוראת שעה.

עודד פורר: זה לא משהו קבוע, זה משהו שאנחנו עושים כעת לאור הקורונה, ובעזרת השם, ברגע שהיא תעבור, גם אפשר יהיה לממש את הדרישה שלנו לפטור מארנונה לשלושת החודשים מרץ, אפריל ומאי לכלל העסקים בגין פגיעה שלהם מהקורונה.

עודד פורר: אני שוב רוצה להודות – כדי שאני אחסוך את הנאום שלי אחרי ההצבעה, אני שוב רוצה להודות לחברי הוועדה, ובעיקר לעובדי הוועדה, מנהל הוועדה והיועצים והיועצות המשפטיות.

עודד פורר: וגם מילה לשר אלקין: תודה.

עודד פורר: שוב, באמת, נוכחות של שר בדיוני הוועדה כשהוא בא לבקש העברה של הצעת חוק – רואים את ההבדל, וחברי הכנסת יעידו –– היא חשובה, כי במקום מנהלים את המשא ומתן, במקום סוגרים ומקבלים חלק מההערות של חברי הכנסת.

עודד פורר: אחרת אי-אפשר לקדם את זה בכזאת קלות וגם בכזאת יעילות.

עודד פורר: בסוף, ההערות של חברי הכנסת הן כדי לטייב את החוק, לא כדי להפיל אותו.

עודד פורר: אז אני מבקש מכולם, כפי שנאמר, לאשר את החוק ולדחות את ההסתייגויות.

עודד פורר: תודה.

איתן גינזבורג: תודה לחבר הכנסת פורר.

איתן גינזבורג: אנחנו נעבור להצבעות.

איתן גינזבורג: חבר הכנסת עודה, האם אתם מעוניינים להצביע על ההסתייגויות?

איימן עודה: כן, כן.

איתן גינזבורג: כן.

איתן גינזבורג: אם כך, אנחנו נעבור להצבעה על ההסתייגויות.

קריאות: שמית?

איתן גינזבורג: הצבעה שמית, כמובן שמית, עדיין אין הצבעות אלקטרוניות.

קריאות: – – –

אחמד טיבי: אני מבקש – – – מה אומר אוסאמה סעדי.

אוסאמה סעדי: אנחנו נצביע – אני מבקש להצביע רק על הסתייגות 1.

איתן גינזבורג: על הסתייגות מס' 1?

אוסאמה סעדי: כן.

איתן גינזבורג: הסתייגות מס' 2 ירדה.

איתן גינזבורג: מאה אחוז.

איתן גינזבורג: תודה רבה לחבר הכנסת סעדי.

איתן גינזבורג: אם כך, אנחנו הולכים להצביע על הסתייגות מס' 1, לסעיף 1, להצעת חוק שמירת הניקיון (הוראת שעה – נגיף הקורונה החדש) (מענק לרשויות מקומיות), של חברי הכנסת איימן עודה, אנטאנס שחאדה, אחמד טיבי, מנסור עבאס, עאידה תומא סלימאן, ווליד טאהא, עופר כסיף, היבה יזבק, אוסאמה סעדי, יוסף ג'בארין, סעיד אלחרומי, ג'אבר עסאקלה, סמי אבו שחאדה, סונדוס סאלח ואימאן ח'טיב יאסין – להלן: קבוצת סיעת הרשימה המשותפת.

איתן גינזבורג: חבר הכנסת סעדי מודיע שהרשימה המשותפת חזרה בה מההסתייגות השנייה.

איתן גינזבורג: אם כך, נעבור להצבעה.

איתן גינזבורג: בבקשה, גברתי המזכירה, נא לקרוא את שמות חברי הכנסת.

איתן גינזבורג: ההצבעה, כמובן, בעד ההסתייגות או נגד ההסתייגות.

איתן גינזבורג: בבקשה.

ירדנה מלר-הורוביץ: (קוראת בשמות חברי הכנסת) משה אבוטבול – נגד סמי אבו שחאדה – בעד אלי אבידר – אינו נוכח יולי יואל אדלשטיין – אינו נוכח אמיר אוחנה – אינו נוכח ינון אזולאי – אינו נוכח ישראל אייכלר – אינו נוכח קארין אלהרר – אינה נוכחת

איתן גינזבורג: לא, היא נוכחת.

איתן גינזבורג: אנחנו מצביעים בעד או נגד ההסתייגויות של הרשימה המשותפת.

איתן גינזבורג: קארין אלהרר בעד.

ירדנה מלר-הורוביץ: (קוראת בשמות חברי הכנסת) קארין אלהרר – נמנעת יולי יואל אדלשטיין – נגד סעיד אלחרומי – בעד זאב אלקין – נגד דוד אמסלם – אינו נוכח אופיר אקוניס – אינו נוכח משה ארבל – נגד גלעד ארדן – אינו נוכח גבי אשכנזי – אינו נוכח יעקב אשר – נגד מיכאל מרדכי ביטון – אינו נוכח דוד ביטן – אינו נוכח רם בן ברק – נמנע יואב בן צור – אינו נוכח נפתלי בנט – אינו נוכח אורנה ברביבאי – נמנעת קרן ברק – נגד

איתן גינזבורג: אני מבקש מחברי הכנסת שהצביעו לפנות את מקומם כדי לאפשר לחברי כנסת אחרים להיכנס ולהצביע.

איתן גינזבורג: תודה.

ירדנה מלר-הורוביץ: (קוראת בשמות חברי הכנסת) ניר ברקת – נגד יוסף ג'בארין – בעד יאיר גולן – אינו נוכח מאי גולן – נגד איתן גינזבורג – נגד יואב גלנט – אינו נוכח גילה גמליאל – אינה נוכחת בנימין גנץ – אינו נוכח משה גפני – אינו נוכח עוזי דיין – נגד אבי דיכטר – אינו נוכח אריה מכלוף דרעי – אינו נוכח צבי האוזר – אינו נוכח ניצן הורוביץ – אינו נוכח צחי הנגבי – אינו נוכח יועז הנדל – אינו נוכח שרן מרים השכל – אינה נוכחת מכלוף מיקי זוהר – אינו נוכח אסף זמיר – אינו נוכח תמר זנדברג – אינה נוכחת ציפי חוטובלי – אינה נוכחת אימאן ח'טיב יאסין – אינה נוכחת מיקי חיימוביץ' – נגד ווליד טאהא – בעד בועז טופורובסקי – אינו נוכח אחמד טיבי – בעד יעקב טסלר – נגד חילי טרופר – אינו נוכח דסטה גדי יברקן – אינו נוכח היבה יזבק – בעד עומר ינקלביץ' – אינה נוכחת משה יעלון – נמנע אלי כהן – אינו נוכח יצחק כהן – אינו נוכח מאיר כהן – אינו נוכח מירב כהן – אינה נוכחת מתן כהנא – אינו נוכח ע'דיר כמאל מריח – אינה נוכחת עופר כסיף – בעד אופיר כץ – נגד חיים כץ – אינו נוכח ישראל כץ – אינו נוכח מיקי לוי – נמנע אורלי לוי אבקסיס – אינה נוכחת יריב לוין – אינו נוכח אביגדור ליברמן – אינו נוכח יעקב ליצמן – אינו נוכח עומר ינקלביץ – נגד אסף זמיר – נגד יאיר לפיד – נמנע פטין מולא – אינו נוכח מרב מיכאלי – אינה נוכחת יוליה מלינובסקי קונין – אינה נוכחת מיכאל מלכיאלי – נגד שרן מרים השכל – נגד אורי מקלב – אינו נוכח יעקב מרגי – אינו נוכח משולם נהרי – אינו נוכח אבי ניסנקורן – אינו נוכח בנימין נתניהו – אינו נוכח סונדוס סאלח – בעד יואב סגלוביץ' – אינו נוכח יבגני סובה – אינו נוכח אופיר סופר – אינו נוכח בצלאל סמוטריץ' – אינו נוכח אוסאמה סעדי – אינו נוכח גדעון סער – נגד מנסור עבאס – אינו נוכח איימן עודה – בעד חוה אתי עטייה – אינה נוכחת חמד עמאר – אינו נוכח ע'דיר כמאל מריח – בעד יבגני סובה – נגד חילי טרופר – נגד מירב כהן – נגד אוסאמה סעדי – בעד גבי אשכנזי – נגד

איתן גינזבורג: חברי הכנסת, אנחנו לא יכולים להכניס עוד חברי הכנסת להצבעה מכיוון שיש כאן חברי כנסת שהצביעו ולא יצאו מהאולם.

איתן גינזבורג: אני מבקש מחבר הכנסת שהצביע לפנות את המליאה על מנת לאפשר לחברי הכנסת האחרים להיכנס ולהצביע.

איתן גינזבורג: תודה.

ירדנה מלר-הורוביץ: (קוראת בשמות חברי הכנסת) ג'אבר עסאקלה – בעד עודד פורר – נגד טלי פלוסקוב – נגד אורלי פרומן – נמנעת מאיר פרוש – אינו נוכח עמיר פרץ – אנו נוכח רפי פרץ – אינו נוכח אורית פרקש הכהן – אינה נוכחת אנדרי קוז'ינוב – אינו נוכח אלכס קושניר – אינו נוכח יואב קיש – אינו נוכח שלמה קרעי – אינו נוכח מירי מרים רגב – אינו נוכח עידן רול – נמנע יואל רזבוזוב – נמנע יפעת שאשא ביטון – אינה נוכחת אלון שוסטר – נגד אנטאנס שחאדה – בעד יובל שטייניץ – אינו נוכח קטי קטרין שטרית – נגד אלעזר שטרן – נמנע יזהר שי – נגד מיכל שיר סגמן – נגד עפר שלח – אינו נוכח איציק שמולי – אינו נוכח רם שפע – נגד אילת שקד – אינה נוכחת עאידה תומא סלימאן – בעד פנינה תמנו – אינה נוכחת יעקב מרגי – נגד יואב בן צור – נגד אורי מקלב – נגד ינון אזולאי – נגד מאי גולן – נגד

קריאה: את הצבעת כבר.

קריאה: היא הצביעה כבר.

קריאה: את הצבעת.

קריאה: זהו, זה נורא מסוכן ככה – – –

איתן גינזבורג: הצבעה כפולה.

איתן גינזבורג: לא, אנחנו צוחקים.

קריאה: חס וחלילה.

איתן גינזבורג: חס וחלילה.

איתן גינזבורג: גבירתי המזכירה, אני מציע שנחזור על רשימת השמות מהתחלה.

איתן גינזבורג: כל חברי הכנסת שנמצאים מסביב למליאה מתכבדים להיכנס – מי שלא הצביע – ואז אנחנו נסיים את ההצבעה.

ירדנה מלר-הורוביץ: (קוראת בשמות חברי הכנסת) אלי אבידר – אינו נוכח אמיר אוחנה – אינו נוכח ישראל אייכלר – אינו נוכח דוד אמסלם – אינו נוכח אופיר אקוניס – אינו נוכח גלעד ארדן – אינו נוכח מיכאל מרדכי ביטון – אינו נוכח דוד ביטן – אינו נוכח נפתלי בנט – אינו נוכח יאיר גולן – אינו נוכח יואב גלנט – אינו נוכח גילה גמליאל – אינה נוכחת בנימין גנץ – אינו נוכח משה גפני – אינו נוכח אבי דיכטר – אינו נוכח אריה מכלוף דרעי – אינו נוכח צבי האוזר – אינו נוכח ניצן הורוביץ – אינו נוכח צחי הנגבי – אינו נוכח יועז הנדל – אינו נוכח מכלוף מיקי זוהר – אינו נוכח תמר זנדברג – אינה נוכחת ציפי חוטובלי – אינה נוכחת אימאן ח'טיב יאסין – אינה נוכחת בועז טופורובסקי – אינו נוכח דסטה גדי יברקן – אינו נוכח אלי כהן – אינו נוכח יצחק כהן – אינו נוכח מאיר כהן – אינו נוכח מתן כהנא – אינו נוכח חיים כץ – אינו נוכח ישראל כץ – אינו נוכח אורלי לוי אבקסיס – אינה נוכחת יריב לוין – אינו נוכח אביגדור ליברמן – אינו נוכח יעקב ליצמן – אינו נוכח פטין מולא – אינו נוכח מרב מיכאלי – אינה נוכחת יוליה מלינובסקי קונין – אינה נוכחת משולם נהרי – אינו נוכח אבי ניסנקורן – אינו נוכח בנימין נתניהו – אינו נוכח יואב סגלוביץ' – אינו נוכח אופיר סופר – אינו נוכח בצלאל סמוטריץ' – אינו נוכח מנסור עבאס – אינו נוכח חוה אתי עטייה – אינה נוכחת חמד עמאר – אינו נוכח מאיר פרוש – אינו נוכח עמיר פרץ – אינו נוכח רפי פרץ – אינו נוכח אורית פרקש הכהן – אינה נוכחת אנדרי קוז'ינוב – אינו נוכח אלכס קושניר – אינו נוכח יואב קיש – אינו נוכח שלמה קרעי – אינו נוכח מירי מרים רגב – אינה נוכחת יפעת שאשא ביטון – אינה נוכחת יובל שטייניץ – אינו נוכח עפר שלח – אינו נוכח איציק שמולי – אינו נוכח אילת שקד – אינה נוכחת פנינה תמנו – נגד

איתן גינזבורג: האם יש חברי כנסת ששמם לא הוזכר?

אמיר אוחנה: אני נגד.

איתן גינזבורג: השר אוחנה.

ירדנה מלר-הורוביץ: (קוראת בשם חבר הכנסת) אמיר אוחנה – נגד

איתן גינזבורג: האם יש חברי כנסת ששמם לא הוקרא?

איתן גינזבורג: לא.

איתן גינזבורג: אם כך, הסתיימה ההצבעה, אבקש למנות את הקולות, בבקשה.

איתן גינזבורג: אם כך, חברי הכנסת, תוצאות ההצבעה הן כדלקמן: בעד – 14, נגד – 35, עשרה נמנעים.

איתן גינזבורג: אני קובע שההסתייגות לא התקבלה.

איתן גינזבורג: אנחנו נעבור להצבעה על סעיף 1 וסעיף 2, כנוסח הוועדה.

איתן גינזבורג: אבקש ממזכירת הכנסת לקרוא את שמות חברי הכנסת לתחילת ההצבעה השמית.

איתן גינזבורג: בבקשה.

איתן גינזבורג: עכשיו אנחנו מצביעים בעד סעיף 1 ו-2, כנוסח הוועדה, או נגד.

ירדנה מלר-הורוביץ: (קוראת בשמות חברי הכנסת) משה אבוטבול – בעד סמי אבו שחאדה – נמנע אלי אבידר – אינו נוכח יולי יואל אדלשטיין – בעד אמיר אוחנה – בעד ינון אזולאי – בעד ישראל אייכלר – אינו נוכח קארין אלהרר – בעד סעיד אלחרומי – נמנע זאב אלקין – בעד דוד אמסלם – אינו נוכח אופיר אקוניס – אינו נוכח משה ארבל – אינו נוכח גלעד ארדן – אינו נוכח גבי אשכנזי – אינו נוכח יעקב אשר – אינו נוכח מיכאל מרדכי ביטון – אינו נוכח דוד ביטן – אינו נוכח רם בן ברק – אינו נוכח יואב בן צור – בעד נפתלי בנט – אינו נוכח אורנה ברביבאי – אינה נוכחת קרן ברק – בעד ניר ברקת – בעד יוסף ג'בארין – אינו נוכח יאיר גולן – אינו נוכח מאי גולן – בעד איתן גינזבורג – בעד יואב גלנט – אינו נוכח גילה גמליאל – אינה נוכחת בנימין גנץ – אינו נוכח משה גפני – אינו נוכח עוזי דיין – בעד אבי דיכטר – אינו נוכח אריה מכלוף דרעי – אינו נוכח צבי האוזר – אינו נוכח ניצן הורוביץ – אינו נוכח צחי הנגבי – אינו נוכח יועז הנדל – אינו נוכח שרן מרים השכל – בעד מכלוף מיקי זוהר – אינו נוכח אסף זמיר – בעד תמר זנדברג – אינה נוכחת ציפי חוטובלי – אינה נוכחת אימאן ח'טיב יאסין – אינה נוכחת מיקי חיימוביץ' – אינה נוכחת ווליד טאהא – נמנע בועז טופורובסקי – בעד אחמד טיבי – נמנע יעקב טסלר – בעד חילי טרופר – אינו נוכח דסטה גדי יברקן – אינו נוכח היבה יזבק – נמנעת עומר ינקל

ירדנה מלר-הורוביץ: ביץ' – אינה נוכחת משה יעלון – בעד אלי כהן – אינו נוכח יצחק כהן – אינו נוכח מאיר כהן – בעד מירב כהן – אינה נוכחת מתן כהנא – אינו נוכח ע'דיר כמאל מריח – נמנעת עופר כסיף – נמנע אופיר כץ – בעד

איתן גינזבורג: אבקש מחברי הכנסת שהצביעו לעזוב את המליאה ולאפשר לחברי כנסת אחרים להיכנס.

ירדנה מלר-הורוביץ: (קוראת בשמות חברי הכנסת) חיים כץ – אינו נוכח ישראל כץ – אינו נוכח מיקי לוי – בעד אורלי לוי אבקסיס – בעד יריב לוין – אינו נוכח אביגדור ליברמן – אינו נוכח יעקב ליצמן – אינו נוכח יאיר לפיד – בעד פטין מולא – אינו נוכח מרב מיכאלי – אינה נוכחת יוליה מלינובסקי קונין – אינה נוכחת מיכאל מלכיאלי – בעד אורי מקלב – בעד יעקב מרגי – בעד משולם נהרי – אינו נוכח אבי ניסנקורן – אינו נוכח בנימין נתניהו – אינו נוכח סונדוס סאלח – נמנעת יואב סגלוביץ' – אינו נוכח יבגני סובה – בעד אופיר סופר – אינו נוכח בצלאל סמוטריץ' – אינו נוכח אוסאמה סעדי – אינו נוכח גדעון סער – בעד מנסור עבאס – אינו נוכח איימן עודה – נמנע חוה אתי עטייה – אינה נוכחת חמד עמאר – אינו נוכח ג'אבר עסאקלה – נמנע עודד פורר – בעד טלי פלוסקוב – בעד אורלי פרומן – בעד מאיר פרוש – אינו נוכח עמיר פרץ – אינו נוכח רפי פרץ – אינו נוכח אורית פרקש הכהן – אינה נוכחת אנדרי קוז'ינוב – בעד אלכס קושניר – אינו נוכח יואב קיש – אינו נוכח שלמה קרעי – אינו נוכח מירי מרים רגב – אינה נוכחת עידן רול – בעד יואל רזבוזוב – בעד יפעת שאשא ביטון – אינה נוכחת אלון שוסטר – בעד אנטאנס שחאדה – נמנע יובל שטייניץ – אינו נוכח קטי קטרין שטרית – אינה נוכחת אלעזר שטרן – בעד יזהר שי – אינו נוכח מיכל שיר סגמן – בעד עפר שלח – אינו נוכח איציק שמולי – אינו נוכח רם שפע – בעד אילת שקד – בעד עאידה תומא סלימאן – נמנעת פנינה תמנו – אינה נוכחת

איתן גינזבורג: נא לקרוא בשמות החברים שלא הצביעו.

ירדנה מלר-הורוביץ: (קוראת בשמות חברי הכנסת) אלי אבידר – אינו נוכח ישראל אייכלר – אינו נוכח דוד אמסלם – אינו נוכח אופיר אקוניס – אינו נוכח משה ארבל – בעד גלעד ארדן – אינו נוכח גבי אשכנזי – בעד יעקב אשר – בעד מיכאל מרדכי ביטון – אינו נוכח דוד ביטן – אינו נוכח רם בן ברק – אינו נוכח נפתלי בנט – אינו נוכח אורנה ברביבאי – אינה נוכחת יוסף ג'בארין – אינו נוכח יאיר גולן – אינו נוכח יואב גלנט – אינו נוכח גילה גמליאל – אינה נוכחת בנימין גנץ – אינו נוכח משה גפני – אינו נוכח אבי דיכטר – אינו נוכח אריה מכלוף דרעי – אינו נוכח צבי האוזר – אינו נוכח ניצן הורוביץ – אינו נוכח צחי הנגבי – אינו נוכח יועז הנדל – אינו נוכח מכלוף מיקי זוהר – אינו נוכח תמר זנדברג – אינה נוכחת ציפי חוטובלי – אינה נוכחת אימאן ח'טיב יאסין – אינה נוכחת מיקי חיימוביץ' – בעד חילי טרופר – אינו נוכח דסטה גדי יברקן – אינו נוכח עומר ינקלביץ' – בעד אלי כהן – אינו נוכח יצחק כהן – אינו נוכח מירב כהן – אינה נוכחת מתן כהנא – אינו נוכח חיים כץ – אינו נוכח ישראל כץ – אינו נוכח יריב לוין – אינו נוכח אביגדור ליברמן – אינו נוכח יעקב ליצמן – אינו נוכח פטין מולא – אינו נוכח מרב מיכאלי – אינה נוכחת יוליה מלינובסקי קונין – אינה נוכחת משולם נהרי – אינו נוכח אבי ניסנקורן – אינו נוכח בנימין נתניהו – אינו נוכח יואב סגלוביץ' – אינו נוכח אופיר סופר – אינו נוכח בצלאל סמוטריץ' – אינו נוכח אוסאמה סעדי – אינו נוכח מנסור עבאס – אינו נוכח חוה אתי עטייה – אינה נוכחת חמד עמאר – אינו נוכח מאיר פרוש – אינו נוכח עמיר פרץ – אינו נוכח רפי פרץ – בעד אלכס קושניר – אינו נוכח יואב קיש – אינו נוכח שלמה קרעי – אינו נוכח מירי מרים רגב – אינה נוכחת יפעת שאשא ביטון – אינה נוכחת יובל שטייניץ – אינו נוכח קטי קטרין שטרית – בעד יזהר שי – בעד עפר שלח – אינו נוכח איציק שמולי – אינו נוכח פנינה תמנו – אינה נוכחת

איתן גינזבורג: האם יש חברי כנסת במליאה ששמם לא הוקרא?

איתן גינזבורג: נא להרים את היד כדי שמזכירת הכנסת תפנה אליהם.

ירדנה מלר-הורוביץ: (קוראת בשמות חברי הכנסת) אוסאמה סעדי – נמנע שלמה קרעי – בעד

איתן גינזבורג: אנחנו עדיין בקריאה השנייה, על נוסח הוועדה.

ירדנה מלר-הורוביץ: (קוראת בשם חברת הכנסת) אורנה ברביבאי – בעד

איתן גינזבורג: אם אין עוד חברי כנסת אנחנו נועלים את ההצבעה.

איתן גינזבורג: נא לספור את הקולות, בבקשה.

איתן גינזבורג: מייד לאחר מכן נעבור לקריאה השלישית.

איתן גינזבורג: אם כך, בהצבעה על הסעיפים לפני נוסח הוועדה, בעד – 48, אין מתנגדים, 13 נמנעים.

איתן גינזבורג: אני קובע שהסעיפים 1 ו-2 אושרו לפי נוסח הוועדה.

איתן גינזבורג: תודה, המזכירה.

איתן גינזבורג: נעבור לקריאה שלישית על כל הצעת החוק.

איתן גינזבורג: בבקשה, גברתי, מי בעד בקריאה השלישית ומי נגד?

ירדנה מלר-הורוביץ: (קוראת בשמות חברי הכנסת) משה אבוטבול – בעד סמי אבו שחאדה – בעד אלי אבידר – אינו נוכח יולי יואל אדלשטיין – בעד

איתן גינזבורג: רק שנייה.

איתן גינזבורג: אנחנו נתחיל מההתחלה.

איתן גינזבורג: אני מבקש לא להפריע למזכירה.

איתן גינזבורג: זה גם ככה קשה.

איתן גינזבורג: בואו, תנו למזכירה לנהל את ההצבעה ללא הפרעות, ואם אפשר גם לשמור על השקט, אנחנו נודה לכם.

איתן גינזבורג: מי שהצביע – אנחנו מבקשים ממנו לצאת מהמליאה.

איתן גינזבורג: בבקשה.

ירדנה מלר-הורוביץ: (קוראת בשמות חברי הכנסת) משה אבוטבול – בעד סמי אבו שחאדה – אינו נוכח אלי אבידר – אינו נוכח יולי יואל אדלשטיין – בעד אמיר אוחנה – בעד ינון אזולאי – בעד ישראל אייכלר – אינו נוכח קארין אלהרר – אינה נוכחת סעיד אלחרומי – אינו נוכח זאב אלקין – בעד דוד אמסלם – אינו נוכח אופיר אקוניס – אינו נוכח משה ארבל – בעד גלעד ארדן – אינו נוכח גבי אשכנזי – אינו נוכח יעקב אשר – בעד מיכאל מרדכי ביטון – אינו נוכח דוד ביטן – אינו נוכח רם בן ברק – אינו נוכח נפתלי בנט – אינו נוכח יואב בן צור – בעד אורנה ברביבאי – בעד קרן ברק – בעד ניר ברקת – בעד יוסף ג'בארין – אינו נוכח יאיר גולן – אינו נוכח מאי גולן – בעד איתן גינזבורג – בעד יואב גלנט – אינו נוכח גילה גמליאל – אינה נוכחת בנימין גנץ – אינו נוכח משה גפני – אינו נוכח עוזי דיין – בעד אבי דיכטר – אינו נוכח אריה מכלוף דרעי – אינו נוכח צבי האוזר – אינו נוכח ניצן הורוביץ – אינו נוכח צחי הנגבי – אינו נוכח יועז הנדל – אינו נוכח שרן מרים השכל – בעד מכלוף מיקי זוהר – אינו נוכח אסף זמיר – אינו נוכח תמר זנדברג – אינה נוכחת ציפי חוטובלי – אינה נוכחת אימאן ח'טיב יאסין – אינה נוכחת מיקי חיימוביץ' – אינה נוכחת ווליד טאהא – נמנע בועז טופורובסקי – אינו נוכח אחמד טיבי – נמנע יעקב טסלר – בעד חילי טרופר – אינו נוכח דסטה גדי יברקן – אינו נוכח היבה יזבק – נמנעת עומר ינקל

ירדנה מלר-הורוביץ: ביץ' – בעד משה יעלון – אינו נוכח אלי כהן – אינו נוכח יצחק כהן – אינו נוכח מאיר כהן – בעד מירב כהן – אינה נוכחת מתן כהנא – אינו נוכח ע'דיר כמאל מריח – אינה נוכחת עופר כסיף – נמנע אופיר כץ – בעד חיים כץ – אינו נוכח ישראל כץ – אינו נוכח מיקי לוי – בעד אורלי לוי אבקסיס – בעד יריב לוין – אינו נוכח אביגדור ליברמן – אינו נוכח יעקב ליצמן – אינו נוכח יאיר לפיד – בעד פטין מולא – אינו נוכח מרב מיכאלי – אינה נוכחת יוליה מלינובסקי קונין – אינה נוכחת מיכאל מלכיאלי – בעד אורי מקלב – בעד יעקב מרגי – בעד משולם נהרי – אינו נוכח אבי ניסנקורן – אינו נוכח בנימין נתניהו – אינו נוכח סונדוס סאלח – אינה נוכחת יואב סגלוביץ' – אינו נוכח יבגני סובה – בעד אופיר סופר – אינו נוכח בצלאל סמוטריץ' – אינו נוכח אוסאמה סעדי – נמנע גדעון סער – בעד מנסור עבאס – אינו נוכח איימן עודה – נמנע חוה אתי עטייה – אינה נוכחת חמד עמאר – אינו נוכח ג'אבר עסאקלה – אינו נוכח עודד פורר – בעד טלי פלוסקוב – בעד אורלי פרומן – בעד מאיר פרוש – אינו נוכח עמיר פרץ – אינו נוכח רפי פרץ – בעד אורית פרקש הכהן – אינה נוכחת אנדרי קוז'ינוב – בעד אלכס קושניר – אינו נוכח יואב קיש – אינו נוכח שלמה קרעי – אינו נוכח מירי מרים רגב – אינה נוכחת עידן רול – בעד יואל רזבוזוב – בעד יפעת שאשא ביטון – אינה נוכחת אלון שוסטר – אינו נוכח אנטאנס שחאדה – נמנע יובל שטייניץ – אינו נוכח קטי קטרין שטרית – בעד אלעזר שטרן – בעד יזהר שי – אינו נוכח מיכל שיר סגמן – בעד עפר שלח – אינו נוכח איציק שמולי – אינו נוכח רם שפע – אינו נוכח אילת שקד – אינה נוכחת עאידה תומא סלימאן – אינה נוכחת פנינה תמנו – אינה נוכחת

איתן גינזבורג: אבקש לחזור על השמות של מי שלא הצביע.

איתן גינזבורג: לפי הסדר, בבקשה.

איתן גינזבורג: לפי הסדר.

ירדנה מלר-הורוביץ: (קוראת בשמות חברי הכנסת) סמי אבו שחאדה – אינו נוכח אלי אבידר – אינו נוכח ישראל אייכלר – אינו נוכח קארין אלהרר – בעד סעיד אלחרומי – אינו נוכח דוד אמסלם – אינו נוכח אופיר אקוניס – אינו נוכח גלעד ארדן – אינו נוכח גבי אשכנזי – אינו נוכח מיכאל מרדכי ביטון – אינו נוכח דוד ביטן – אינו נוכח רם בן ברק – אינו נוכח נפתלי בנט – אינו נוכח יוסף ג'בארין – אינו נוכח יאיר גולן – אינו נוכח יואב גלנט – אינו נוכח גילה גמליאל – אינה נוכחת בנימין גנץ – אינו נוכח משה גפני – אינו נוכח אבי דיכטר – אינו נוכח אריה מכלוף דרעי – אינו נוכח צבי האוזר – אינו נוכח ניצן הורוביץ – אינו נוכח צחי הנגבי – אינו נוכח יועז הנדל – אינו נוכח מכלוף מיקי זוהר – אינו נוכח אסף זמיר – בעד תמר זנדברג – אינה נוכחת ציפי חוטובלי – אינה נוכחת אימאן ח'טיב יאסין – אינה נוכחת מיקי חיימוביץ' – אינה נוכחת בועז טופורובסקי – בעד חילי טרופר – אינו נוכח דסטה גדי יברקן – אינו נוכח משה יעלון – אינו נוכח אלי כהן – אינו נוכח יצחק כהן – אינו נוכח מירב כהן – אינה נוכחת מתן כהנא – אינו נוכח ע'דיר כמאל מריח – בעד חיים כץ – אינו נוכח ישראל כץ – אינו נוכח יריב לוין – אינו נוכח אביגדור ליברמן – אינו נוכח יעקב ליצמן – אינו נוכח פטין מולא – אינו נוכח מרב מיכאלי – אינה נוכחת יוליה מלינובסקי קונין – אינה נוכחת משולם נהרי – אינו נוכח אבי ניסנקורן – אינו נוכח בנימין נתניהו – אינו נוכח סונדוס סאלח – אינה נוכחת יואב סגלוביץ' – אינו נוכח אופיר סופר – אינו נוכח בצלאל סמוטריץ' – אינו נוכח מנסור עבאס – אינו נוכח חוה אתי עטייה – אינה נוכחת חמד עמאר – אינו נוכח ג'אבר עסאקלה – אינו נוכח מאיר פרוש – אינו נוכח עמיר פרץ – אינו נוכח אורית פרקש הכהן – אינה נוכחת אלכס קושניר – אינו נוכח יואב קיש – אינו נוכח שלמה קרעי – בעד מירי מרים רגב – אינה נוכחת יפעת שאשא ביטון – אינה נוכחת אלון שוסטר – אינו נוכח יובל שטייניץ – אינו נוכח יזהר שי – אינו נוכח עפר שלח – אינו נוכח איציק שמולי – אינו נוכח רם שפע – אינו נוכח אילת שקד – אינה נוכחת עאידה תומא סלימאן – אינה נוכחת פנינה תמנו – אינה נוכחת

איתן גינזבורג: תמה ההצבעה.

איתן גינזבורג: נא למנות את הקולות.

איתן גינזבורג: אם כך, חברי הכנסת, תוצאות ההצבעה הן כדלקמן: 42 בעד, שבעה נמנעים, אין מתנגדים.

איתן גינזבורג: אני קובע שהצעת חוק שמירת הניקיון (הוראת שעה – נגיף הקורונה החדש) (מענק לרשויות מקומיות), התש"ף

איתן גינזבורג: –2020, עברה בקריאה שלישית ונכנסה לספר החוקים של מדינת ישראל.

איתן גינזבורג: הודעה למזכירת הכנסת.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הישיבה, הינני מתכבדת להודיעכם, כי הונח היום על שולחן הכנסת נוסח מתוקן של הצעת חוק שוויון זכויות לאנשים עם מוגבלות (תיקון) (מסירת תעודות לבעלי מוגבלות), התש"ף

ירדנה מלר-הורוביץ: –2020, פ/43/23, של חברי הכנסת מיכל שיר סגמן, מיכאל מלכיאלי, איתן גינזבורג ואיציק שמולי.

ירדנה מלר-הורוביץ: תודה.

איתן גינזבורג: תודה למזכירת הכנסת.

איתן גינזבורג: חברי הכנסת, תם סדר-היום.

איתן גינזבורג: הישיבה הבאה תתקיים מחר, יום חמישי, כ"ט בניסן התש"ף, 23 באפריל 2020, בשעה 11:00.

איתן גינזבורג: ישיבה זו נעולה.

איתן גינזבורג: תודה רבה לכל העוסקים במלאכה.